Яшнободда ҳар 19 секундда битта музлатгич ишлаб чиқарадиган корхонани очиб берди\n23:12 / 29.08.2020\nУмумий қиймати 51,5 миллион АҚШ доллари бўлган корхонада Жанубий Кореянинг “Samsung Electronics” компанияси технологияси ўрнатилган.\n29 август куни Яшнобод туманидаги Технопаркда маиший совутгичлар ишлаб чиқариш заводи фойдаланишга топширилди. Президент Шавкат Мирзиёев рамзий тугмани босиб, корхонани очди.\nПрезидент ўтган йили июнда Яшнобод туманидаги Технопаркда режалаштирилган лойиҳалар билан танишган, бу йил февралда электрон газ ҳисоблагич корхонаси ишга туширилган эди.\nШавкат Мирзиёев жамоатчилик вакиллари билан бирга ишлаб чиқариш жараёнини кўздан кечирди. Умумий қиймати 51,5 миллион АҚШ доллари бўлган корхонада Жанубий Кореянинг “Samsung Electronics” компанияси технологияси ўрнатилган. Ускуналарни монтаж қилиш ва лойиҳани ишга туширишга ҳам кореялик мутахассислар жалб қилинган.\n– Собиқ авиация заводи тўхтаб, қаровсиз қолиб кетган эди. Кейинги йилларда ундан фойдаланиш бўйича кўрган чораларимиз аста-секин ўз натижасини беряпти. Булардан мақсадимиз – одамларни ишли қилиб, ойлик бериш, рақобатбардош маҳсулот чиқариб, экспорт қилиш, – деди Шавкат Мирзиёев.\nКорхонада ишлаб чиқариш жараёни тўлиқ автоматлаштирилгани натижасида ҳар 19 сонияда битта маҳсулот тайёрлаш мумкин. Юқори қўшимча қийматга эга бу совутгичларнинг 30 фоизини экспорт қилиш кўзда тутилган. Бу ерда 1500 та иш ўрни яратилган.\n“Давлатимиз раҳбари жамоатчилик фаоллари билан мулоқотда саноатни маҳаллийлаштириш масалалари ҳақида гапирди. Хусусан, 2016 йил якунида 100 минг тонна атрофида мис ишлаб чиқарилган бўлса, бу йил охирида 150 минг тоннага етказилиши таъкидланди. Келгусида 400 минг тонна режа қилинган. Маълумки, мис саноат маҳсулотлари тайёрлашда кенг қўлланилади. Уни қазиб чиқариш ҳажми кўпайиши импорт ўрнини босиб, мамлакатимиз маҳсулотларининг дунё бозорида рақобатбардошлигини оширади”, дейилади президент матбуот хизмати хабарида.


Қозоғистон МДҲ давлатларини нархлар ошишига қарши курашишга чақирди\nҚозоғистонинг Нурсултон шаҳрида 20 май куни МДҲ ҳукумат раҳбарлари кенгашининг навбатдаги мажлиси бўлиб ўтди.\nМажлисда Қозоғистон бош вазири Алихон Исмоилов МДҲ мамлакатларини озиқ-овқат нархлари ошишига қарши кучларни бирлаштиришга чақирган. Жаҳонда озиқ-овқат нархлари индекси 2021 йилги апрель кўрсаткичдан деярли учдан бир баравар юқори бўлган. Исмоилов муаммони ҳал қилиш учун ташкилий-иқтисодий чора-тадбирлар мажмуасини босқичма-босқич амалга ошириш кераклигини айтган.\n«Жумладан, қишлоқ хўжалиги бозорларида, озиқ-овқат маҳсулотларининг умумий балансини ишлаб чиқиш орқали асоссиз давлатлараро рақобатни камайтириш мумкин. Қишлоқ хўжалигида инвестиция ва инновацион лойиҳаларни амалга ошириш учун давлатлараро ассоциациялар ёки қўшма корхоналар ташкил этиш, товарларни ўзаро тақсимлаш тизимини ривожлантириш керак», — деган расмий.\nШунингдек, Исмоилов 2021 йили Қозоғистон ва МДҲ давлатлари ўртасидаги ўзаро товар айирбошлаш ҳажми қарийб учдан бирга ошиб, 32 миллиард 800 минг долларни ташкил этганини эслатган.\nКиритилди: 19:24 22.05.2022. Ўқилди: 2527 марта. Фикрлар сони: 3 та.


Нью-Йорк губернатори судга тортилиши мумкин\n17 Mart 12:14 / Published in Жаҳон\nАҚШ президенти Нью-Йорк губернатори устидан суд ўтказилиши мумкинлигини эълон қилди\nАҚШ президенти Джозеф Байден Нью-Йорк губернатори жинсий зўравонлик учун суд қилинишини истисно этмайди.\nАҚШ президенти Эндрю Куомога қўйилган айбловлар «жиддий қабул қилиниши» кераклигини таъкидлади.\nАмерика раҳбари бу ҳақда сешанба куни қисман нашр этилган ABS телеканалида журналистларга берган интервюсида айтиб ўтди.\nАввалроқ, бир нечта аёллар нуфузли демократ сиёсатчи бўлган Куомони жинсий зўравонлик ёки ноўрин хатти-ҳаракатларда айблашди. Байден, агар даъволар ҳақиқат эканлиги исботланса, вилоят ҳокими лавозимидан кетиши керакми деган саволга ижобий жавоб берди. «Менимча, у ҳам айбланса керак», – дея қўшимча қилди Америка раҳбари.\nБайден Куомога қарши айбловлар «жиддий қабул қилиниши» кераклигини таъкидлади. Унинг сўзларига кўра, воқеа билан боғлиқ терговни давом эттириш керак.\nЎтган ҳафта АҚШ Конгрессининг Вакиллар палатасида Нью-Йорк штати вакили бўлган демократ сенаторлар Чак Шумер ва Кирстен Джиллибранд Куомони жанжални инобатга олган ҳолда лавозимидан кетишга чақиришди. Шумер АҚШ Сенатидаги Демократик Кўпчилик Лидери. Гиллибранд сўнгги сайловларда Демократик партиядан президентликка номзод бўлиш учун даъвогарлардан бири эди. Худди шу номдаги штатдаги Нью-Йорк мери Билл де Бласио ҳам Куомонинг энди ўз лавозимида қолиши мумкин эмаслигини айтди.\nНью-Йорк штатининг тегишли уй қўмитаси Куомони губернаторлик ваколатларидан олиб ташлаш учун етарли асос бор-йуқлигини баҳолаш учун иш очди. Штат қонунчилик органининг кўплаб аъзолари, шу жумладан демократлар, унинг импичменти тарафдорлари.\nКуомонинг айтишича, нафақага чиқиш нияти йуқ. У ўзига қўйилган айбловларни рад этади.\nTagged under: АҚШ, ГУБЕРНАТОР, ЖИНСИЙ ЗЎРАВОНЛИК, НЬЮ-ЙОРК, ПРЕЗИДЕНТ, СУД, ТАСДИҚЛАШ\nКонго: 15 киши номаълум касалликдан вафот этди\nБуюк Британия ўз фуқароларини оммавий равишда эмлайди


Қабийса, Qabiysa (ар.) – таомни қўли билан еювчи; тупроқ, ер * 1) Қабийса ибн Мухориқ ибн Абдуллоҳ Абу Бишр ал-Ҳилолий (саҳобий, Қутн ибн Қабийсанинг отаси), 2) Қабийса ибн Ваққос ал-Лайсий (саҳобий), 3) Қабийса ибн Зуайб ибн Ҳалҳала Абу Саид ал-Хузоъий (кичик саҳобий, отаси ҳам саҳобий бўлган, ҳижратнинг саккизинчи йилида туғилган, Имом Заҳабийнинг айтишича, Қабийса ибн Зуайб олим ва тақводор кишилардан бўлган), 4) Қабийса ибн Жобир ибн Ваҳб ибн Молик Абу Ало ал-Асадий (катта тобеин), 5) Қабийса ибн Ҳулб ат-Тоий ал-Куфий (тобеин), 6) Қабийса ибн Ҳурайс ал-Ансорий ал-Басрий (тобеин).\nҚавий, Qaviy(ар.) – кучли, қудратли; шижоатли, жасур.\nҚаввом, Qavvom(ар.) – ишларни чиройли суратда амалга оширувчи.\nҚаввома, Qavvoma(ар.) – “Қаввом”нинг муаннас шакли.\nҚавим, Qavim(ар.) – тўғри, ҳақ; чиройли суратли, кўркам.\nҚавима, Qavima(ар.) – “Қавим”нинг муаннас шакли.\nҚадр, Qadr(ар.) – ҳурматли, эътиборга лойиқ.\nҚадрия, Qadriya(ар.) – қадрли, ҳурматли.\nҚаййим, Qayyim(ар.) – ишончли; ҳақиқий, одил, тўғри; қимматбаҳо, ноёб; фойдали, манфаатли.\nҚаййима, Qayyima(ар.) – “Қаййим”нинг муаннас шакли.\nҚайла, Qayla (ар.), (а.и.) – кунни ўртасида қайлула қилувчи, бир оз хордиқ чиқарувчи * 1) Қайла ал-Анморийя (саҳобия), 2) Қайла бинти Махрома ал-Анбарийя (саҳобия).\nҚайс, Qays (ар.) – (“син” ҳарфи билан) шиддатли, ғайратли, журъатли * 1) Қайс ал-Жузомий аш-Шомий (саҳобий), 2) Қайс ал-Килобий (саҳобий, Атийя ибн Қайснинг отаси), 3) Қайс ибн Абу Ғурза ал-Ғифорий (саҳобий), 4) Қайс ибн Ҳорис ибн Жидор ал-Асадий (саҳобий), 5) Қайс ибн Нуъмон ас-Сакуний ал-Куфий (саҳобий), 6) Қайс ибн Нуъмон Абул Валид ал-Абдий (саҳобий, Абдулқайс гуруҳидан), 7) Қайс ибн Саъд ибн Убода Абу Абдуллоҳ ал-Ансорий ал-Хазражий (саҳобий), 8) Қайс ибн Осим ибн Синон ибн Холид Абу Али ат-Тамимий ас-Саъдий (саҳобий), 9) Қайс ибн Амр ибн Саҳл ибн Саълаба ал-Ансорий ал-Маданий (саҳобий), 10) Қайс ибн Махрома ибн Муттолиб ибн Абдуманоф Абу Муҳаммад ал-Қуроший ал-Муттолибий (саҳобий), 11) Қайс ибн Абу Ҳозим Абу Абдуллоҳ (катта тобеин).\nҚайюмберган, Qayyumbergan(ар.-ўз.) – ҳар бир нарсанинг устида гувоҳ бўлиб турувчи Аллоҳ берган фарзанд.\nҚайюмберди, Qayyumberdi(ар.-ўз.) – “Қайюмберган” билан маънодош.\nҚайюмқул, Qayyumqul(ар.-ўз.) – барча ҳодиса ва воқеанинг устида қоим бўлиб турувчи Аллоҳнинг бандаси.\nҚамар, Qamar(ар.), (а.и.) – ойдек чиройли, зебо.\nҚамариддин, Qamariddin(ар.) – Ислом динининг тўлин ойи (“Шамсиддин”, “Нажмиддин”, “Зиёвуддин” исмлари билан маъноси яқин).\nҚамарнисо, Qamarniso(ар.) – аёлларнинг энг чиройлиси.\nҚаноат, Qanoat(ар.) – сабр-қаноатли, шукрли.\nҚатода, Qatoda (ар.), (э.и.) – дарахт тури * 1) Қатода ибн Нуъмон ибн Зайд ибн Омир Абу Абдуллоҳ ал-Ансорий ал-Авсий аз-Зофарий (саҳобий, Абу Саид Худрийга она тарафдан туғишган биродар), 2) Қатода ибн Милҳон ал-Қайсий ал-Жаририй (саҳобий, Абдулмалик ибн Қатоданинг отаси), 3) Қатода ибн Дуома ибн Қатода Абул Хаттоб ас-Садусий (тобеин), 4) Қатода ибн Фузайл ибн Қатода ибн Абдуллоҳ ибн Қатода ибн Айёш Абу Ҳумайд ал-Ҳароший (кичик табаа тобеин).\nҚаҳрамон, Qahramon(фт.) – кучли, ботир, бақувват.\nҚаҳҳорберган, Qahhorbergan(ар.-ўз.) – барча махлуқотларидан устун бўлган Аллоҳ берган фарзанд.\nҚаҳҳорберди, Qahhorberdi(ар.-ўз.) – “Қаҳҳорберган” билан маънодош.\nҚаҳҳорқул, Qahhorqul(ар.-ўз.) – барча махлуқотларидан Ғолиб ва Устун бўлган Аллоҳнинг бандаси.\nҚивомиддин, Qivomiddin(ар.) – Ислом динининг устуни (“Низомиддин” ва “Имодуддин” исмлари билан маънодош).\nҚобил, Qobil(ар.) – қабул қилувчи; рози бўлувчи; тасдиқловчи.\nҚобила, Qobila(ар.) – “Қобил”нинг муаннас шакли.\nҚобул, Qobul(ар.) – “Қобил”нинг кучайтирма шакли.\nҚобус, Qobus (ар.) – чиройли юзли ва кўркам кўринишли * Қобус ибн Мухориқ аш-Шайбоний ал-Куфий (тобеин), 2) Қобус ибн Абу Зибён ал-Жанбий ал-Куфий (кичик тобеинлар билан замондош бўлган).\nҚодим, Qodim(ар.) – барча соҳадан олдинда юрувчи, амалларини олдиндан амалга оширувчи, уддабурон.\nҚодима, Qodima(ар.) – “Қодим”нинг муаннас шакли.\nҚодирберган, Qodirbergan(ар.-ўз.) – ҳар нарсага Қодир бўлган Зот – Аллоҳ берган фарзанд.\nҚодирберди, Qodirberdi(ар.-ўз.) – “Қодирберган” билан маънодош.\nҚодирқул, Qodirqul(ар.-ўз.) – ҳар нарсага Қодир Аллоҳнинг бандаси.\nҚоим, Qoim(ар.) – турғун; мустаҳкам; яшайдиган; намозни рисоладагидек адо қилувчи; амалларни аъло даражада бажарувчи.\nҚоима, Qoima(ар.) – “Қоим”нинг муаннас шакли.\nҚориъ, Qori’(ар.) – Қуръони каримни тажвид қоидаларига мувофиқ ўқувчи, қироат қилувчи (кўп Қуръон ўқиб, унга амал қилувчи бўлсин, деган ниятда қўйиладиган исм).\nҚория, Qoriya(ар.) – “Қориъ”нинг муаннас шакли.\nҚосид, Qosid(ар.) – ўртача йўл тутувчи, мувозанатни сақловчи, васатия йўлидан борувчи.\nҚосида, Qosida(ар.) – “Қосид”нинг муаннас шакли.\nҚосим, Qosim (ар.) – иккига бўлувчи; улуш ажратувчи, тасқимловчи; ҳукм қилувчи (Набийсоллаллоҳу алайҳи ва салламнинг сифатларидан) * 1) Қосим ибн Муҳаммад ибн Абу Бакр Сиддиқ Абу Муҳаммад ал-Қуроший ат-Таймий (тобеин), 2) Қосим ибн Ҳассон ал-Омирий ал-Куфий (тобеин), 3) Қосим ибн Робийъа ибн Жавшан ал-Ғатафоний ал-Жавшаний ал-Басрий (тобеин), 4) Қосим ибн Абдураҳмон Абу Абдураҳмон аш-Шомий (тобеин), 5) Қосим ибн Абдуллоҳ ибн Робийъа ас-Сақофий (тобеин), 6) Қосим ибн Авф аш-Шайбоний ал-Бакрий ал-Куфий (тобеин).\nҚосима, Qosima(ар.) – “Қосим”нинг муаннас шакли.\nҚосимали, Qosimali(ар.) – “Қосим” ва “Али” исмлари бирикмаси.\nҚувонч, Quvonch(ўз.), (а.и.) – “Севинч” исмининг маънодош шакли.\nҚуддусберган, Quddusbergan(ар.-ўз.) – айбу-нуқсонлардан Пок бўлган Зот – Аллоҳ берган фарзанд.\nҚуддусберди, Quddusberdi(ар.-ўз.) – “Қуддусберган” билан маънодош.\nҚудома, Qudoma (ар.), (э.и.) – “Миқдом” исми билан маънодош * 1) Қудома ибн Абдуллоҳ ибн Аммор ибн Муовия Абу Абдуллоҳ ал-Килобий (саҳобий), 2) Қудома ибн Мазъун ибн Ҳабиб ал-Жумаҳий (саҳобий), 3) Қудома ибн Иброҳим ибн Муҳаммад ибн Ҳотиб ал-Қуроший ал-Жумаҳий (тобеин), 4) Қудома ибн Вабаро ал-Ужайфий ал-Басрий (тобеин), 5) Қудома ибн Мусо ибн Умар ибн Қудома ибн Мазъун ал-Қуроший ал-Маккий (кичик тобеин, Масжидун набавийнинг имоми бўлган).\nҚудрат, Qudrat(ар.) – куч-қувват рамзи; забардаст, кучли, жасур.\nҚудратуллоҳ, Qudratulloh(ар.) – Аллоҳнинг қудрати; Аллоҳнинг иродали ва кучли бандаси.\nҚурбат, Qurbat(ар.), (э.и.) – Аллоҳнинг муқарраб – яқин бандаси, Аллоҳнинг маҳбуб ва валий бандаси.\nҚутлуғ, Qutlug’(ўз.) – бахтли, омадли, саодатли.\nҚутлуғмурод, Qutltg’murod(ўз.-ар.) – “Қутлуғ” ва “Мурод” исмлари бирикмаси.\nҚутлуғмуҳаммад, Qutlug’muhammad(ўз.-ар.) – Муҳаммад соллаллоҳу алайҳи ва салламнинг бахтли, саодатли уммати.\nҲозир сайтимизда 368 та меҳмон бор, сайт аъзолари эса йўқ


Алишер Таир қўшиқ куйлашни бошлади » PopCorn.uz - Шоу Бизнес олами хақиқати\nАлишер Таир қўшиқ куйлашни бошлади\nСана: 09.08.2014 1745 қайноқ\nСанъат вакиллари бу инсонни асосан маҳоратли шоир ва бастакор сифатида яхши билишади. Эндиликда серқирра ижодкор хонандаликка ҳам қўл урди.\nИжодкорнинг илк қўшиғи “Ўзбегим Таронаси” радиоси орқали премьера қилинди. “Унутмагин” дея номланган тарона 90-йиллар услубида ёзилган бўлиб, сокин оҳангда яратилган. Албатта қўшиқнинг муаллифи шахсан Алишер Таирнинг ўзи.\nСанъат олами вакиллари ҳам ФМ 101.00 тўлқини орқали ўтказилган премьерага қизиқиш билдиришгани улар томонидан йўлланган смслардан маълум бўлди. Тингловчилар эса ижодкорга омад тилаб, қўшиқ уларга маъқул келганини айтишди.\nЭндиликда Алишер Таир нафақат бошқа хонандалар учун, балки ўзи учун ҳам янгидан янги ижод намуналари яратишига тўғри келади. Сабаби тингловчилар ижодкорни хонандаликда ҳам истеъдодли эканлигини эътироф этишди.\nШаҳзодадан узоқ кутилган қўшиқ премьераси\nAlisher 10 8 2014 09:15\nHaqiqiy san'at vakillari qanchalik ko'paysa muxlislar ham shunchalik xursand bo'lishadi Alisher Tayr haqiqiy san'at vakillaridan biri deb hisoblayman chunki undagi qobiliyat o'zini ko'satishni boshladi xoxlagan bo'lar edim bunday talantli bastakor,shoir hamda xonandani barcha qo'llab quvvatlashini\nOdil 11 8 2014 16:06\nJuda ajoyib gap bo'lishi mumkinmas barakalla bo'larkanuuuuuuuuuuu mana etsa ashula har tugurey\nTamilla 11 8 2014 16:07\nМанга жуда ёқди\nElnora 11 8 2014 16:09\nМаноли ашула чиқипти манга мақул болди омад ижодкорга шунақа ижодларидан тухтамасинлар\nVagif 11 8 2014 16:10\nСанджар 11 8 2014 17:02\nОтлично песня good luck to you!!!


“Эҳтиёт бўлинг, ҳаром!” (Норвегия)\nНорвегияда ҳалол маҳсулотлар ишлаб чиқариш бўйича назорат кучайтирилди. Европа давлатларида ҳалол маҳсулотлар ишлаб чиқариш бўйича бир қанча кўнгилсизликлар бўлиб ўтгач, Норвегия ҳукумати Ислом шариати бўйича тайёрланадиган озиқ-овқат маҳсулотлари устидан янада кучлироқ назорат олиб бориш лозимлиги тўғрисида эълон қилди.\n“Биз харидорлар сотиб олаётган гўштларнинг юқори сифатли эканлигини ишонч билан айта оламиз”, - деди Осло гўшт маркази раиси Салмон Шарифий.\n“Бизнинг мижозларимиз биздан сотиб олган гўштларининг 100 фоиз ҳалол эканлигига амин бўладилар”, - деб ёзади MuslimEco, OnIslam сайти ҳаволаси бўйича.\nТаъкидлаб ўтиш жоизки, ҳалол маҳсулотлар ишлаб чиқаришдаги сертификатлаш ва назорат қилиш фаолиятини кучайтириш фикри айнан мусулмонлардан чиққан. Ва бу борада мутасаддиларга мурожаат қилганлар.\nЭслатиб ўтамиз: Норвегияда 2013 йилнинг март ойида ўзини “ҳалол маҳсулотлар ишлаб чиқарувчи фирма” сифатида танитган корхона маҳсулотларидан йирик миқдорда чўчқа гўшти топилга; ва натижада мамлакатда каттагина шов-шув кўтарилганди.


2018.10.11 | Янгиликлар\n“Maʼrifat” газетасининг 2018 йил 15 сентябрь сонида чоп этилган “Эркак ўқитувчилар мактабга қайтмоқда” сарлавҳали мақола эътиборимни тортди.\nСўнгги йилларда турли сабабларга кўра эркак ўқитувчиларнинг соҳадан узоқлашгани таълим сифатига салбий таъсир ўтказмай қолмади. Фаолиятимни бошлаган илк йилларда мактабимизда 7-8 нафар эркак ўқитувчи бўлиб, уларнинг ҳам 2 нафари директор ўринбосари эди. Синфларда ўғил болалар кўп бўлгани сабаб тез-тез муаммолар юз берарди. Ҳатто айрим аёл раҳбарлар эркак ўқитувчиларга қўпол муносабатда бўлгани ҳам бор гап. Бу жуда ачинарли ҳол эди.\nЯқинда ўша илк бор педагог сифатида иш бошлаган мактабга йўлим тушди. Мактаб остонасига қадам қўйишим билан қатъий тартиб-интизом ўрнатилганига гувоҳ бўлдим. Мактаб формасида йўлакни тўлдириб юрган ўқувчилар мени кўрибоқ салом бериб, йўл бўшатишди. Йўлакда елкасига ноутбук осган ёшгина йигит ўқувчилар қуршовида турарди. У шогирдларига нималарнидир тушунтириш билан банд эди. Устозга қадалган кўзлар меҳр-ла ёниб турибди. Суриштириб билсам, бу йигит яқинда олий ўқув юртини тамомлаб, мактабда илк педагогик фаолиятини бошлаган экан.\nҲозир мен Жиззах вилояти халқ таълими бошқармаси тасарруфидаги ИДУМИда фаолият юритаман. Бу таълим даргоҳи 1997 йили ташкил этилган бўлиб, вилоятдаги ягона хорижий тилларга ихтисослаштирилган мактаб-интернат ҳисобланади. Муассасамизда 67 нафар ўқитувчи 1300 дан ортиқ ўқувчиларга таълим бериб келмоқда. Қувонарли жиҳати, ўқитувчиларнинг 25 нафари (37,3 фоиз) эркаклар. 2008 йилда уларнинг сони 10 нафардан ошмас эди.\nПрезидентимизнинг “Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида”ги қарорига мувофиқ амалга оширилаётган ишлар самараси ўлароқ ўқитувчиларга берилаётган эътибор ва имтиёзлар эркак ўқитувчиларнинг мактабларга қайтишига сабаб бўлмоқда. Бир пайтлар шу таълим муассасасида фаолият юритиб, кейинги йилларда академик лицейларда дарс берган тажрибали устозлар яна жамоамиз сафига келиб қўшилди. Улар билан бир қаторда ёш мутахассислар ҳам эркак ўқитувчилар сафини кенгайтирди.\n2011-2012 йилларда бироз муддат директорнинг маънавий-маърифий ишлар бўйича ўринбосари лавозимида ишладим. Очиғи, фаолиятим давомида қийналган пайтларим кўп бўлди. Иш, оила, рўзғор ташвишлари, фарзандлар тарбиясини тенг олиб бориш аёл киши учун оғирлик қилишини сездим. Ўшанда бундай лавозимда эркак ўқитувчилар ишлагани маъқул, деган фикрга келдим. Ҳозир мактаб-интернатимиз директорининг маънавий-маърифий ишлар бўйича ўринбосари Фаррух Туробов олиб бораётган ишларни кўриб, бу хулосам тўғри эканига яна бир бор амин бўлдим. Эрталабдан бизни мактаб остонасида кулиб қарши оладиган бу инсон мактабимиз раҳбари Санобар Суярованинг кўмакдоши. Шунинг учун бўлса керак мактабимизда жиноят содир этиб, вояга етмаганлар билан ишлаш бўлимларида рўйхатда турадиган ўқувчилар мутлақо бўлмаган.\nТаълим муассасамизда эркак ўқитувчилар ўзаро кичик гуруҳларга бўлинган бўлиб, улар ўқувчиларнинг дарс ва дарсдан бўш вақтлардаги фаолиятини белгиланган ҳудудларда мунтазам назорат қилиб боради. Ўрнатилган қатъий тартиб-интизом ва таълим сифатининг юқорилиги сабаб фарзандининг шу мактабда таълим олишини хоҳловчи ота-оналар йилдан-йилга кўпаймоқда.\nМактабларда эркак ўқитувчилар сонининг ортиши фарзандларимизнинг нафақат тартиб-интизомли, балки журъатли, масъулиятли, бардошли, ваъдасининг устидан чиқадиган, бир сўзли бўлиб улғайишида жуда ҳам муҳим. Ўғил болалар ҳақиқий йигит, Ватан посбони сифатида тарбиялаш учун ҳам эркак ўқитувчиларнинг таълим жараёнидаги фаол иштироки зарурлиги айни ҳақиқат.\n2018 йил 81-сон


“Обод ва хавфсиз маҳалла” жамғармаси кимларнингдир “чўнтаги”га хизмат қилмайдими? | Qalampir.uz\n“Обод ва хавфсиз маҳалла” жамғармаси кимларнингдир “чўнтаги”га хизмат қилмайдими?\nЖамият\t21 Апрель 14:57 4158\n“Обод ва хавфсиз маҳалла” жамғармаси нодавлат-нотижорат ташкилоти эмас, у бюджетдан ташқари жамғарма бўлади. Бу ҳақда Адлия вазирлиги Жамоатчилик билан алоқалар бўлими хабар бермоқда.\nАдлия вазирлиги томонидан интернет ва ижтимоий тармоқларда Ўзбекистон Республикаси Адлия вазирлигидан “Обод ва хавфсиз маҳалла” жамғармаси давлат рўйхатидан ўтказилгани билан боғлиқ ахборот юзасидан қуйидагиларни маълум қилди.\nВазирлар Маҳкамасининг 2020 йил 15 апрелдаги 228-сон қарорида Маҳалла ва оилани қўллаб-қувватлаш вазирлиги ҳузурида “Обод ва хавфсиз маҳалла” жамғармасини ташкил этиш белгиланган.\nШунингдек, мазкур қарорга асосан, жамғарма юридик шахс ташкил этмаган ҳолда ташкил этилади.\nШунга кўра, жамғарма юридик шахс сифатида давлат рўйхатидан ўтиши талаб қилинмаслиги ҳамда у адлия вазирлигидан (шу жумладан, нодавлат-нотижорат ташкилоти сифатида) давлат рўйхатидан ўтмаганлиги маълум қилинади.\nИжтимоий тармоқда давлат органлари таъсисчилигида такрорланувчи вазифаларга эга фондлар (нодавлат-нотижорат ташкилотлари) Адлия вазирлигидан давлат рўйхатидан ўтказилаётгани билдирилган.\nУшбу ўринда эътиборга бериш лозимки, Жамғарма жамоат фонди ёки нодавлат-нотижорат ташкилотлари ҳисобланмайди. Шунингдек, унинг вазифаси мавжуд ижтимоий йўналтирилган давлат ва нодавлат ташкилотларнинг вазифа ва функцияларини айнан такрорламайди.\nЎзбекистон Республикасининг Бюджет кодексига асосан жамғарма Маҳалла ва оилани қўллаб-қувватлаш вазирлигининг юқоридаги қарорда назарда тутилган тегишли манбалар ҳисобидан вазирлик тасарруфига келиб тушадиган маблағларни йиғиш ва улардан фойдаланиш учун тузилган бюджетдан ташқари жамғарма ҳисобланади.\nТаъкидлаш лозимки, “Нодавлат-нотижорат ташкилотлари тўғрисида”ги Қонуннинг 12-моддасига кўра, жамоат фонди жисмоний ва (ёки) юридик шахслар томонидан ихтиёрий мулкий бадаллар қўшиш асосида ташкил этилган нодавлат нотижорат ташкилоти ҳисобланади.\nШунга кўра, Адлия вазирлигидан бевосита давлат органлари таъсисчилигидаги жамоат фондлари давлат рўйхатидан ўтказилмаганлиги маълум қилинади.\nЭслатиб ўтамиз, яқинда “Обод ва хавфсиз маҳалла” жамғармасини ташкил этиш ҳақида хабарлар чиққанда, жамоатчиликнинг айрим фаоллари бу жамғарма ҳам кимларнидир шахсий манфаатлари йўлида ишламасинда, деб ўз ҳавотирларини билдирганди.\nОдатда, бу жаҳон тажрибасида ҳам бор, нафси оч айрим амалдорлар бундай жамғармаларни нодавлат нотижорат ташкилоти (ҳаммаси эмас, баъзилари) сифатида ташкил қилиб, ўз манфаати йўлида ишлатади. Бироқ вазирликка кўра, мазкур жамғарма бюджетдан ташқари жамғарма бўлиши айтилмоқда.\nжамғарма Адлия вазирлиги Маҳалла ва оилани қўллаб-қувватлаш вазирлиги\n23 Май 10:39 32072\n23 Май 00:56 31990\n23 Май 10:17 23077\n22 Май 23:13 19633


Марғилонда янги маънавият ўчоғи — Ishonch Gazetasi\nФарғона тупроғида туғилиб ўсган ижодкорлар ҳақида сўз кетар экан, давлатимиз раҳбари Шавкат Мирзиёев таъкидлаганидек, «… Маънавий ҳаётимиз тарихида сўнмас из қолдирган Увайсий, Нодира, Анбар Отин, Дилшод Барно, Гулханий, Муқимий, Завқий, Чархий, Собир Абдулла каби мумтоз сиймоларнинг ҳар бири ҳақида «Фарғона тонг отгунча» гапириш мумкин».\nШулар қаторида халқимизнинг атоқли шоири, буюк ижодкор Ўзбекистон қаҳрамони — Эркин Воҳидовни ҳам тилга олмасликнинг сира иложи йўқ.\nШу йилнинг 12-13 июнь кунлари Президентимизнинг Фарғона вилоятига ташрифи доирасида Марғилон шаҳрида бунёд этилган ижодкорлар боғига келиши қалам аҳли учун унутилмас воқеа бўлди.\nТаъкидлаш жоизки, ўтган йили давлатимиз раҳбари Фарғона вилоятига ташрифи чоғида Марғилон шаҳрида ижодкорлар боғини ташкил этиш, боғ марказида эса шоир Эркин Воҳидов ҳайкалини барпо этиш таклифини илгари сурган эди. Шу асосда бу ерда улкан қурилиш ва ободонлаштириш ишлари амалга оширилди. Орадан кўп ўтмай Марғилон шаҳрининг қоқ марказида сўлим гўша бунёд этилиб, Президентимиз таъбири билан айтганда, Марғилонда янги маънавият ўчоғи барпо этилди.\nМайдони қарийб 17 гектардан иборат боғ марказида Ўзбекистон халқ шоири Эркин Воҳидовнинг ҳайкали ўрнатилган. Бундан ташқари боғда Эркин Воҳидов номидаги мемориал музей, истеъдодли ёшлар мактаб-интернати, Ўзбекистон ёзувчилар уюшмасининг Фарғона вилояти бўлими, турли тадбирлар ўтказишга мўлжалланган 1500 ўринли амфитеатр, ош маркази, Нуронийлар маскани ҳамда бошқа хизмат кўрсатиш шохобчалари ўрин олган. Панноларда Эркин Воҳидов ҳамда халқимиз суйган бошқа ёзувчи ва шоирлар ижодидан мисралар келтирилган. Боғ узра шеърий тўпламлардан аудио парчаларнинг жаранглаб тургани кишига ўзгача кайфият улашади.\nБоғ ҳудудида Эркин Воҳидов номидаги ижтимоий фанлар йўналишидаги истеъдодли ёшлар мактаб-интернатининг ташкил этилиши ёш ижодкорлар учун ҳақиқий туҳфа бўлди. Келгусида бу зиё маскани буюк ижодкорларнинг етишиб чиқиши учун мустаҳкам замин бўлиши шубҳасиз. Ушбу даргоҳда ёшларга ижодий муҳит яратилгани билан бир қаторда бошқа фанларни ҳам чуқур ўргатиш йўлга қўйилган. Дарс жараёнлари онлайн режимида ўтилади. Олис ҳудудлардан келган ёш шоирлар учун ётоқхона ҳам мавжуд.\nЯна бир эътиборли жиҳати шундаки, боғда Эркин Воҳидовнинг «Gaz-24» русумли шахсий автомобили ҳам жой олган. Маълумот ўрнида айтиш керакки, севимли шоиримиз Эркин Воҳидовнинг ўтган асрнинг 70-йилларида миллий адабиётимизнинг энг оммабоп асарига айланган «Муҳаббатнома» номли шеърий тўплами бир неча бор қайта нашр этилган ва китобхонлар орасида қўлма-қўл бўлиб мутолаа қилинган. Ушбу китоб учун берилган қалам ҳаққи эвазига шоиримиз «Gaz-24» русумли автоуловини харид қилган. Мазкур автомобил узоқни яқин, оғирини енгил қилиш баробарида қанчадан-қанча буюк асарлар, таржималар яратилганига «тирик гувоҳ» бўлган.\nПрезидентимиз бу маскан ҳақиқий маънавият ўчоғи бўлиши кераклигини, бу ерга ўқувчи ва ёш ижодкорларни кўпроқ олиб келиш зарурлигини таъкидлади. Вилоятда ҳар йили икки маротаба Эркин Воҳидов ўқув кунларини ўтказиш бўйича кўрсатмалар берди. Бу эса халқимизнинг атоқли шоирининг бизга қолдирган бой ижодий мероси ҳаётимизда нақадар муҳим ўрин эгаллашини англатади.\n– Бу сўлим гўшада нафақат сайр қилиб ҳордиқ чиқариш, балки Эркин Воҳидовнинг ижоди билан яқиндан танишиш мумкин, – дейди марғилонлик Насиба Шайхова. – Масканнинг бетакрор манзараси ва гўзаллигидан кўнгил равшан тортади. Уйимиз мазкур боғга яқин бўлгани боис ҳар куни невараларимни сайрга олиб чиқаман. Улар бу ерда маза қилиб аттракционларда учишса, мен боғда ташкил этилган «Халқ кутубхонаси»дан китоб олиб мутолаа қиламан. Боғ нафақат биз, марғилонликлар, балки барча фарғоналиклар учун катта совға бўлди.\nУшбу боғ чин маънода ёшлар маънавиятини юксалтирадиган масканга айланди. Эндиликда бу ерга келувчилар Эркин Воҳидов шеърларидан баҳраманд бўлиб, улуғ шоирнинг ижодини янада чуқурроқ ўрганиш имконига эга бўлишди.


Расмиятчиликдан холи учрашувлар жонли ва қизиқарли кечди — 21asr.uz\nРасмиятчиликдан холи учрашувлар жонли ва қизиқарли кечди\nO‘zLiDeP Сиёсий Кенгаши Ижроия қўмитаси раиси Актам Хаитов Хоразм вилоятининг Хива, Қўшкўпир ва Янгиариқ, шунингдек, Фарғона вилоятининг Фарғона ҳамда Қува туманларида фаолият кўрсатаётган қатор тадбиркорлик тузилмалари, фермер хўжаликлари раҳбарлари ҳузурида бўлиб, партиядошлар билан амалий мулоқотлар ўтказди.\nЮзма-юз учрашувлар давомида электорат манфаатларини ҳар томонлама ҳимоялаш, уларнинг ташаббусларини қўллаб-қувватлаш, вужудга келаётган муаммоларни жойида бартараф этиш, партия аъзолари сафини янада кенгайтириш масалалари хусусида сўз юритилди.\nРасмиятчиликдан холи тарзда ташкил этилган очиқ суҳбатлар Хива туманидаги “Болтабой оқсоқол” фермер хўжалиги фаолияти билан яқиндан танишишдан бошланди. Мазкур хўжалик кўп тармоқли бизнес субъекти бўлиб, Чинобод қишлоғидаги жами 400 гектарлик “Эшонработ” табиий сув ҳавзаси негизида интенсив усулда балиқ етиштиришни йўлга қўйган. Партия вакиллари балиқ маҳсулотларидан тайёрланадиган консерва заводини ҳам кўздан кечирди, ишчи-ходимлар билан яқиндан суҳбатда бўлди.\n– Ушбу йўналишдаги ишларимизнинг самарадорлигини ошириш мақсадида Вьетнамдан тажрибали мутахассисларни таклиф қилганмиз, – дейди фермер хўжалиги раҳбари Отабой Аллаберганов. – Катта майдонлардаги кўплаб сунъий ҳавзаларимиз табиийсидан деярли фарқ қилмайди. Интенсив усулда балиқ етиштиришнинг афзаллиги шундаки, тайёр маҳсулот ҳажмини одатдагидан ўн ҳисса ошириш имкони мавжуд. Лойиҳанинг умумий қиймати 10,8 миллиард сўмни ташкил этади. Балиқ етиштириш ва уни қайта ишлаш учун мажмуамиз таркибида махсус омухта ем цехи ва консерва заводи барпо этилган. Завод йилига 500 тонна балиқ маҳсулотларини қайта ишлаш қувватига эга.\nПартия раҳбари Актам Хаитов, шунингдек, “Болтабой оқсоқол” фермер хўжалиги қошида ташкил этилган туристик йўналишларни кўздан кечириб, бу ерда сайёҳлар учун яратилган шарт-шароитларни атрофлича ўрганди. Фаолиятни замон талаблари даражасида ривожлантириш, хорижлик меҳмонларни жалб қилишнинг ўзига хос жиҳатлари юзасидан таклиф ва мулоҳазаларини билдирди.\nШу тумандаги “Хударганота” фермер хўжалиги раҳбари Хушнуд Жуманиязов билан кечган самимий суҳбат давомида бўш турган майдонлардан унумли фойдаланиш, полиз маҳсулотларини йил бўйи етиштириш, сабзавот кўчатлари ва гулларни парваришлашни барча фаслларда амалга ошириш учун ихчам иссиқхоналар тармоғини кенгайтиришга қаратилган тавсиялар берди.\nШомохулум қишлоғи аҳолиси билан юзма-юз мулоқотда эса аҳолининг бугунги кундаги мавжуд муаммолари ва хоҳиш-истаклари хусусида ўзаро фикр алмашилди. Шу қишлоқда истиқомат қилаётган Баҳром Собировнинг 7 сотихлик иссиқхонадан 50-60 миллион сўм атрофида даромад олаётганлиги намуна қилиб кўрсатилди. O‘zLiDeP раиси томорқачига гулларнинг янги навларини етиштириш бўйича Андижон вилоятидаги гулчилик фермер хўжаликлари тажрибасини ўрганишни ва мавжуд имкониятлардан самарали фойдаланган ҳолда фаолиятини янги босқичга олиб чиқиш масаласига тўхталди.\nO‘zLiDeP мутасаддиларининг навбатдаги манзили Қўшкўпир туманидаги туяқушчиликка ихтисослаштирилган “Ибрат-Рўзмат” фермер хўжалиги бўлди.\n– Фаолиятимизни 5 та туяқуш боқишдан бошлагандик, – дейди фермер хўжалиги раҳбари Замира Тожиева. – Бугунги кунда уларнинг сони 40 тага етди. Ўтган йилдан бошлаб туяқушларимиз тухум қўя бошлади. Уларни Самарқанд, Бухоро, Тошкент ва бошқа вилоятлардан келган харидорлар сотиб олишмоқда.\nТаъкидлаш керакки, хўжаликда туяқушдан ташқари, 15 турдаги паррандалар ҳам кўпайтирилмоқда. Туяқуш ҳамда бедананинг гўшти ва тухуми даромад манбаи эканлигига боғлиқ маълумотлар, уларнинг экспорт-импортини ташкил этишда мамлакатимизда яратилган қулай шароитдан оқилона фойдаланишга оид мулоҳазалар мулоқот иштирокчиларини савол-жавобларга ундади. “Ибрат-Рўзмат” фермер хўжалиги фаолиятини янада кенгайтириш учун қўшимча ер майдони ажратилишида Халқ депутатлари туман Кенгашидаги O‘zLiDeP депутатлик гуруҳи амалий ёрдам бериши қайд этилди.\nO‘zLiDeP Сиёсий Кенгаши Ижроия қўмитаси раиси Актам Хаитовнинг Янгиариқ туманидаги учрашувлари ҳам электорат вакилларининг эътиборида бўлди. Жумладан, “Саёт автомобилчи” масъулияти чекланган жамияти ишчи-ходимлари билан мулоқотдан кейин партиямизга аъзо бўлиш истагини билдирган фаоллар таклифига биноан янги бошланғич ташкилот тузилди. Яна бир жиҳати, партия ишчи гуруҳининг мазкур корхонага аввалги ташрифида йил охиригача бу ерда эчкичилик ва замонавий иссиқхоналар фаолиятини кенгайтириш режалаштирилган эди. O‘zLiDeP фаоли қисқа вақт ичида ваъдасининг устидан чиқди.\n– Эчки сути инсон саломатлиги учун жуда фойдали, – дейди “Саёт автомобилчи” корхонаси раҳбари Машариф Бекчанов. – Ҳар бир зотдор эчки кунига 3 литргача сут беради. Бундай зотдор эчкиларни ўзимизда кўпайтиришни мақсад қилганмиз.\nТадбир сўнгида учрашув иштирокчилари ва маҳаллий кенгашга O‘zLiDePдан сайланган депутатлар 10 сотих ер майдонида ташкил этилган янги, замонавий типдаги иссиқхонага помидор кўчатларини ўтқаздилар.\nМатбуот хизмати кўмагида\nОзиқ-овқат маҳсулотларининг нархлари пасайдими?


Тошкент шаҳар ИИББ ҳайдовчиларга «тез ёрдам» машиналари бўйича мурожаат қилди\n12:27 / 17.10.2019\nТошкент шаҳар ИИББ ҳайдовчиларга “тез ёрдам” машинасига қандай қилиб йўл бериш зарурлиги борасида ўзига хос мурожаат ва эслатма билан чиқди.\nАввалроқ, Соғлиқни сақлаш вазирлиги транспорт воситалари ҳайдовчиларига мурожаат қилиб, уларни "тез ёрдам" машинасига йўл беришга чақирганди. Тирбандликда қолиб кетаётган шифокорлар ва уларни кутаётган беморлар қимматли вақтни йўқотмоқда.\nТошкент шаҳар ИИББ ЙҲХБ ходимларининг фикрича, ҳайдовчиларда шахсий жавобгарлик ва “тез ёрдам” машиналарига йўл бериш маданиятини шакллантириб бўлади. Аммо бунда нафақат давлат идоралари, балки жамиятнинг ҳам ҳиссаси қўшилиши зарур. Қуйида ИИББ эслатмаси тўлиқ ҳолда келтирилади:\nБарча ҳайдовчилар умрларида бир маротаба бўлса ҳам йўлиққан ҳолатни тасаввур қилайлик. Автомобилингиз ортидан сирена овози эшитилди, кўзгуларда ўтиб кетиш учун устувор ҳуқуққа эга бўлган хизмат автомобилини чироқ-маёқчаси ёнган ҳолда кўрмоқдасиз.\n1. Қонун нимани талаб қилади?\nЙўл ҳаракати қоидаларига мувофиқ, “Ялт-ялт этувчи кўк рангли ёки кўк ва қизил рангли чироқ-маёқчаси ва махсус товушли ишораси ёқилган транспорт воситалари яқинлашиб келаётган бўлса, пиёдалар қатнов қисмидан ўтмасликлари, унда ҳаракатланаётганлари эса, бу транспорт воситаларига йўл беришлари ва зудлик билан қатнов қисмини бўшатишлари керак.”.\nБундан ташқари, “Кўк ёки кўк ва қизил рангли ялт-ялт этувчи чироқ-маёқчасини ёқиб тўхтаб турган транспорт воситасига яқинлашаётган ҳайдовчилар зарур бўлган ҳолларда ҳаракатланиш тезлигини дарҳол тўхташ имкониятини берадиган даражада камайтиришлари шарт.”.\nЎзбекистон Республикаси Маъмурий жавобгарлик тўғрисидаги кодексда, ўз навбатида, юқоридаги талаб инобатга олинмаган ҳолларда жазо кўзда тутилган.\n128-5-модданинг биринчи қисмига мувофиқ: “Транспорт воситалари ҳайдовчиларининг тўсқинликсиз ҳаракат қилиш ҳуқуқидан фойдаланадиган транспорт воситаларининг ўтиб кетишига халақит бериши – энг кам иш ҳақининг беш баравари миқдорида жарима солишга сабаб бўлади”.\n2. Қаерда кутишни тушуниш\n“Тез ёрдамни” ўтказиб юбор, деган гапни эшитганингизда, чет элда ишланган ва ушбу мавзуга бағишланган видеолавҳалар кўз олдингизга келиши мумкин. Аммо шуни унутмаслик керакки, “тез ёрдам”лар сиз кесиб ўтаётган йўлдан ҳам чиқишлари мумкин ва светофорнинг тақиқловчи сигналига ўтиб кетишга ҳақи бор. Шу сабабли баъзида махсус транспортни ўтказиб юбориш учун ҳеч қандай чора кўрмасдан – узоқдан сирена овози эшитилганда ўз вақтида тезликни пасайтиришнинг ўзи кифоя. Албатта, йўналишни кескин ўзгартиришнинг кераги йўқ – ортингиздан ҳаракатланаётган ҳайдовчиларни унутманг.\n3. Умумий куч зарур\nАгарда сиз автомобилларнинг тиқилинч оқимига тушиб қолган бўлсангиз, муваффақият яқин атрофдаги йўл ҳаракати иштирокчилари ҳаракатларининг мувофиқлигига боғлиқ.\nЖаҳон тажрибасида махсус транспорт фавқулодда вазиятларда кўпинча чап йўлдан ҳаракатланади, ҳайдовчиларга эса қуйидаги ҳаракатлар режаси таклиф этилади. Чап йўлга тушиб қолганларнинг ҳаммалари чап томонга силжишлари, қолган ҳаракат йўлларидагилар – ўнг томонга силжишлари керак. Муҳими, кескин ҳаракат қилмаслик ва сизнинг ҳаракатингиз аҳамиятга эгалигини унутмасликдир. Ҳаттоки ўнг томондаги сўнгги йўлда бўлганингизда ҳам умумий ёндашув билангина “қутқариш коридорини” шакллантириш имконияти бор. Ўнг томонингиздаги автомобиль ҳайдовчиси ўзини йўқотиб қўйиши эҳтимоли бор. Ундан хушмуомалалик билан кўмак сўранг.\n4. Йўл ҳаракати хавфсизлигини таъминлаш – энг муҳим шартлардан биридир. “Қутқариш коридорини” шакллантиришдек муҳим ишни амалга ошириш вақтида бурилиш чироқларини ёқиб қолган ҳайдовчиларни ҳаракатларингиз ҳақида огоҳлантиришни унутманг. Бошқа йўлга ўтиб олиш учун шошилмаслик керак: атрофдаги автомобиллар ҳам ҳаракатланишини ёдда тутинг.\nКесиб ўтаётган йўлингизда қаршингиздаги транспортга йўл бериш вақтида олдинроқ сиренага қулоқ тутиб, авариявий ҳолатни юзага чиқармасдан ўз вақтида тезликни пасайтиринг.\nЁн томонга ҳаракатланиб махсус транспортни ўтказиб юборганингиздан сўнг шошмасдан ўз йўлингизга қайтинг.\n5. Жарима ҳақида\n“Қутқариш коридорини” шакллантириш вақтида йўл ҳаракати қоидаларини бузганлик учун жаримадан қўрқиш керакми? Илгари бу ҳақда бир неча бор маълум қилганмиз, яна бир бор қайтарамиз: йўқ, бу ҳолда жаримадан қўрқманг. Ўзбекистон Республикаси Маъмурий жавобгарлик тўғрисидаги кодекснинг 271-моддасига мувофиқ, ”шахс ҳаракатни (...) охирги зарурат ҳолатида қилган бўлса”, маъмурий ҳуқуқбузарлик тўғрисидаги ишларни юритишни бошлаш мумкин эмас, бошланган иш эса тугатилиши лозим. Бинобарин, ЙҲҚ бузилганлиги автоматлаштирилган қайд қилиш камералари томонидан қайд қилинган бўлса ҳам, жарима тўғрисидаги қарор бекор қилинади.\n“Бу менга ҳам тааллуқли” – ушбу гап барча ҳайдовчилар учун сирена овозини эшитганларида шиор бўлиши керак. Эртами-кечми, “тез ёрдам” машинаси, ички ишлар органлари ёки ёнғин хавфсизлиги автомобили сизнинг уйингизга ёки яқинларингизнинг уйига шошилаётган бўлиши мумкин. Шундай ҳолда ҳайдовчилар махсус автомобилларга йўл бермаётганлигини тасаввур қилиб кўринг. Шахсий ҳаракатларингиз билан атрофдагиларнинг онгини ўзгартиришни бугундан бошланг – “қутқариш коридорини” шакллантиринг ва сирена овозига эътиборли бўлишни одатланинг.\n15:59 / 22.02.2020\nҲайдовчилар сабрни ўрганишса, светофорда қўшимча секциядан фойдаланиш мумкин\n08:45 / 15.02.2020\nТошкентда икки кун ичида 224та пичоқ олиб қўйилди - ИИББ\n07:50 / 12.02.2020\nҲайдовчилардан амалий имтиҳонларни автоматлаштирилган автодромларда олиш тартиби жорий этилади


Quloq tomoq burun davolash - DAVOLASH\nQuloq tomoq burun davolash\nАвтор Davo На чтение 2 мин Просмотров 14 Опубликовано 06.06.2017\nҚулоқ, томоқ, бурун шамоллаганда лимондан фойдаланиш\nАгар томоғингиз оғриётган бўлса — бир неча кумуш қадаҳларни олиб, унга лимон шарбатини сиқиб солинг ва бир сутка қоронғу жойга тиндириб қўйинг, баъзи-баъзида аралаштириб туринг.\nУшбу шарбатни катталар ҳар соатда 1 ош қошикдан, болалар эса 1 чой қошикдан ичиб туриши тавсия этилади. Даволаниш курси 1 ҳафта. Зарурат бўлса курсни икки ҳафтадан кейин такрорлаш мумкин. Огоҳ бўлинг! Бу восита буйраги оғриётганлар учун тавсия этилмайди.\nОтит (қулоқ яллиғланиши)дардига мубтало бўлганлар кунига бир неча марта қулоғига 2-3 томчидан томизиш фойда беради.\nАнгина билан оғриганда… ,\nИлгари ангинани 30% лимон кислотаси эритмаси билан! даволашарди. Бунда кун давомида ҳар соат томоқ чайиларди. Бу усул айниқса профилактика учун (агар сиз бемор билан муносабатда бўлсангиз) ва касалликнинг бошланғич даврида яхши фойда беради.\nАгар лимон кислотаси бўлмаса, лимоннинг 2-3 бўлагини тозалаб, бирин-кетин сўрасиз, (бўлакчалар иложи борича томоққа\nяқин бўлсин), кейин уларни ютиб юрасиз. Бу усул дард енгиллашгунча, ҳар соатда бажарилаверади.\nАгар сизда ангина бошланаётганини хис қилсангиз лимон ейиш мақсадга мувофикдир. Уни, айниқса пўстини оҳиста чайнаш лозим.\nШундан кейин бир соат ҳеч нарса еманг — лимоннинг фаол биологик моддалари томоқнинг яллиғланган шиллиқ қаватига таъсир кўрсатиши учун имкон беринг. Ушбу даволаш тадбирини ҳар икки соатда такрорлаш фойда беради.\nАнгинани даволаш учун бир ош қошиқ маймунжон ёки малина мевасини ёки майдаланган шохини 1.5 стакан қайноқ сув билан аралаштириб, ёпиқ ҳолатда қайнаб тургая сувда 30 дақиқа тиндирасиз.\nСўнг 10 дақиқа совутиб, сузиб оласиз ва яримта лимон шарбатини қўшасиз. Ушбу шарбатни иссиқ ҳолда, майда хўплам қилиб ичасиз.\nЛарингитни даволашни самарали усули — ярим стакан лимон шарбати ва бир стакан асални паст оловда қайнатасиз. Тайёр бўлгач ҳар беш дақиқада 1 чой қошикдан аҳволингиз яхшилашунча ичаверасиз.


Катта хўжаликнинг улкан зафари – Сурхон тонги\nБош саҳифа / Қишлоқ хўжалиги / Катта хўжаликнинг улкан зафари\nКатта хўжаликнинг улкан зафари\nОктябр 15, 2017\tҚишлоқ хўжалиги Изоҳ қолдириш 633 Кўрилди\nҚумқўрғон туманидаги С. Бойматов номли фермерлар уюшмаси вилоятдаги энг кўп пахта етиштирадиган хўжаликлардан бири. Деҳқонларнинг омилкорлик ва ҳамжиҳатлик билан қилган меҳнатлари эвазига далалардан режадаги 7047 тонна ўрнига 7400 тонна сифатли хомашё йиғиштириб олинди. Ҳосилдорлик ўрта ҳисобда 31 центнерни ташкил этмоқда.\nАйтиш керакки, бу йил хўжалик меҳнаткашлари нав танлашда адашишмади. Ғўза ўстирилган 2350 гектар майдоннинг 75 фоизида ўрта толали ғўзанинг тезпишар ва серҳосил “Бешқаҳрамон” нави чигити экилгани далаларда мўл ва сифатли ҳосил тўпланишига олиб келди. Чунки бу нав деҳ- қонларга азалдан синашта. Нафақат мутахассислар, шу билан бирга оддий сувчи ҳам ушбу нав ғўзаси талабини яхши ўзлаштирган. Қайси пайт ўғитлаш, қачон суғоришни яхши билганликлари учун ҳам ўсимлик талабидан келиб чиқиб, ҳар бир агротехник тадбирни ўз вақтида ҳамда сифатли бажаришди.\n— Бугунги ютуғимизнинг асосий омилларидан бири шуки, вегетация жараёнида ғўзани баргидан озиқлантириш ва эрта чилпишга алоҳида эътибор берилди, — дейди фермерлар уюшмаси раҳбари Номозхон Алиев. — Натижада ғўзада 22-25 тагача тўқ кўсак пайдо бўлди. Ўғитдан, сувдан, қуёшдан олган қувватини ғўза бўйига эмас асосан, тўпланган ҳосилни йириклаштириш учун сарф- лади. Эрта қилинган чеканка ҳосил тугунчаларининг бир қисми тушиб кетишининг олдини олиш билан бирга кўсакларнинг барвақт етилишини таъминлади. Деҳқонларимизнинг мутахассислар маслаҳатига амал қилиб, ўз вақтида беда қандаласи, кўсак қурти, шира, трипс сингари касаллигу зараркунандаларга қарши чора қўллагани ҳам далаларда юқори ҳосил тўпланишига хизмат қилди.\nАйтиш керакки, бугун С. Бойматов номли хўжаликда иқтисодий зарар кўриб ишлаётган фермер хўжалигининг ўзи йўқ. Ҳар бир фермернинг камида 2 та техникаси бор. Табиийки, деҳқоннинг мушкулини осон қиладиган техника. Ўз техникасига эга деҳқон культивацияни сифатли ва ўз вақтида ўтказади, экиннинг талабидан келиб чиқиб озиқлантиради, суғориш зарурияти туғилганда зудлик билан жўяк очиб, сув тарайди. Ана шундай юксак агротехника асосида иш ташкил этиш эвазига фермерларнинг даласида ғўза бўлиқ ва серҳосил кўкарди. Пахтачилик билан шуғулланган 93 та фермер хўжалигининг 84 таси режадан ошириб ҳосил топширмоқда. Узоғи билан бир ҳафта ичида қолган фермерлик жамоалари ҳам пахта тайёрлаш шартномасини уддалашади.\nЎрни келганда шуни айтиш керакки, фермерлар уюшмаси тасарруфидаги ерлар унумдорлиги туфайли центнер юқори белгиланган. Энг паст ҳосилдорлик 30 центнер. Фақат омилкорлик билан ишлаган деҳқон бу ерда режасини бажаради. Масалан, тажрибали деҳқон Абдухолиқ Самадов бошлиқ “Қарсоқли” фермер хўжалиги аъзолари ҳар гектар майдондан 35,5 центнердан жавоҳир йиғиб олиб, давлатга 133 ўрнига 150 тонна пахта сотишди. Эргаш Хўжамбердиев етакчилигидаги “Беҳзод Хўжамбердиев” фермер хўжалигида ҳосилдорлик 32 центнерни ташкил этган бўлса, Шавкат Хўжамуродов раҳбарлигидаги “Тошбой Хўжамбердиев” фермер хўжалигида 33 центнердан хирмон кўтарилди. Тажрибали деҳқон Комил Жумаев раҳбарлигидаги “Нодирбек Жумаев”, Олламурод Абдураимов етакчилигидаги “Чаёнтепалик Санжарбек”, Фахриддин Қўзиев бошлиқ “Ашур Мамаражабов” каби ўнлаб фермер хўжаликлари ўнинчи сентябрдаёқ биринчи терим ҳисобига режани ошиғи билан адо этдилар.\nТаъкидлаш жоизки, халқнинг ҳамжиҳатлиги ва “Янгиер” бўлими бошлиғи Жуманазар Ўрозов, “Қарсоқли” бўлими раҳбари Алихон Норов, “Хўжамулки” бўлими етакчиси Фахриддин Қўзиевларнинг хонадонма-хонадон юриб, элни теримга сафарбар этишгани ва теримчиларга терган пахтаси пули дала бошида кунлик бериб борилгани туфайли ҳашарчиларнинг кўмагисиз бепоён пахтазорлардаги ҳосилнинг асосий қисми тез кунда йиғиштириб олинди. Чиннихол Қосимова, Меҳринисо Қўзиева, Малика Мирзаева, Зулхумор Бердиева каби 7240 нафар теримчи эртаю кеч теримда фаол иштирок этишди.\n— Ҳали хўжаликларимизнинг кўпида иккинчи терим бошланганича йўқ, — дейди уюшма раҳбари Н. Алиев. — Пахта шу қадар мўл бўлганки, ҳар куни ҳудудимиздан қабул масканларига 50 тоннагача “оқ олтин” топширилаяпти. Имкониятларимизни чамалаб, яна 1000 тонна жавоҳир териб топширишга қарор қилган ҳолда терим суръатини пасайтирмаяпмиз.\nКейинги Шуҳрат тикланаяпти


Ўзбекистонда коронавирусдан тузалганлар сони 225 нафарга етди — Sof.uz\n19.04 16:15 280 Ўзбекистон\nТошкент шаҳридаги Эпидемиология, микробиология ва юқумли касалликлари илмий-текшириш институти клиникасида коронавирус инфекциясига чалинган навбатдаги 10 нафар бемор буткул соғайди. Улар Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nСўнгги текширув натижалари ушбу беморларда инфекция йўқлигини кўрсатди. Мазкур клиникада шу пайтга қадар 17 нафар бемор соғайган бўлса, эндиликда улар 27 нафарга етди.\nТошкент тиббиёт академияси кўп тармоқли клиникасидан илк бор коронавирус инфекциясига чалинган 11 бемор буткул соғайди. Улар Соғлиқни сақлаш вазирлиги масъуллар иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nҲозирга қадар юртимиз бўйлаб коронавирус инфекциясидан жами 225 нафар бемор тўлиқ соғайди.\nКеча, 23:49 182 Ўзбекистон\nКеча, 23:15 240 Ўзбекистон\nКеча, 23:13 611 Ўзбекистон\nКеча, 22:39 136 Ўзбекистон\nКеча, 20:14 268 Ўзбекистон


Очилбой Раматов: «Болалар мураббийи 300 минг...\n25.01.2018 12:37 0 1666\nЎзбекистон футбол ассоциацияси президенти Очилбой Раматов навбатдан ташқари ҳисобот сайлов конференциясида болалар футболидаги муаммоларга атрофлича тўхталди. Бу ҳақда тадбирда қатнашаётган мухбиримиз хабар берди.\n— Болалар мураббийи 300 минг сўм маошга кун кўра оладими? Нима, унинг оғзи йўқми, овқат емайдими? Албатта, бу пул унга етмайди ва етмаганини ота-оналардан олишга ҳаракат қилади. Вилоятларда ҳозир қандай футболчилар етишиб чиқди? Бу ёғини ким ўйлайди? Футболчи ҳамма нарсага эга бўлиши лозим. У 30 ёшида футболдан кетгандан сўнг нима қилади? Вилоятларда ҳам жисмоний тарбия институтлари жорий қилиш лозим. Улар болалар билан ишлашни ўргансин. Мен буюк футболчи бўлмаганман, аммо бироз бўлса-да, аралашганим туфайли бу гапларни биламан ва сизга айтяпман, — деди Раматов.\n— Биз муаммоларни ҳал қилиш учун танқидий ёндашиб, чора-тадбирлар ўйлаб топишимиз керак. Хориждан мураббийларни жалб этамиз. Катта пулга ишлайдиган номдор мураббийларни чақириш шарт эмас. Ишига яраша маош оладиган малакали мутахассислар топиш лозим. Бизда ҳамон «совет мактаби» сақланиб қолган. Европада футболчи эркин ўйнайди, бемалол масъулиятни ўзига олади. Бизда эса собиқ иттифоқ даврида ўргатилган футбол сақланиб турибди. Табиийки, Роналду ёки Мессидек футболчи чиқиши қийин. Жисмоний тайёргарликни кучайтириш осон эмас. Бунинг учун ёшликдан ишлаш керак, — дея қўшимча қилди янги президент.


Сингапурда қоронғида ёришувчи йўллар синовдан ўтказилмоқда\n21:32 / 07.08.2017\nСингапур ҳамиша инновацион технологиялар билан машҳур бўлган. Маҳаллий ҳукумат аҳоли учун максимал қулай шароитлар яратишда давом этиб, ҳозирда куннинг қоронғи вақтида яхши кўриш учун ёруғланувчи йўлларни синовдан ўтказмоқда, деб ёзмоқда Life.\nУзунлиги 400 метрлик йўл 4 та секцияга бўлинган, унинг ҳар бири турли материал: майда шағал тош, шағал ва ўт, ғовак бетон ва стронций алюминатининг яшил минераллари билан қопланган. Бу модда кундузи қуёш энергиясини ютиб, тунги вақт ёқимли нур таратади.\nҲозирда Сингапур ҳукумати қандай қоплама хавфсизроқ ва барқарорроқ эканини аниқлаш мақсадида йўлни синовдан ўтказмоқда. Ҳукумат агентликлари эса аҳоли ўртасида сўровнома ўтказиб, унинг натижаларига кўра йўл қопламаси учун мос материал танлаб олинади.\nСингапур ёруғланувчи йўл


08:03 / 27.07.2018 5791\nФото: Khaled Abdullah | Reuters\nЯманлик ҳусийлар дрон ёрдамида Абу-Даби халқаро аэропортига ҳужум қилишди. “Интерфакс”нинг хабар беришича, бу ҳақда ҳусийлар назоратидаги ОАВга иқтибос келтирган ҳолда Al Arabiya телеканали маълум қилган.\nТелеканал маълумотларига кўра, “Самад-3” дрони ёрдамида аэропорт биносига 3 та зарба берилган. Етказилган талофатлар ва жабрланувчилар ҳақида ҳеч нарса маълум қилинмаган.\nАбу-Даби аэропортининг твиттердаги саҳифасида аэропорт ҳудудида унинг ишига таъсир кўрсатмаган, юк ташиш учун қурилма қўлланиши билан боғлиқ воқеа юз бергани маълум қилинган. Хабарда ушбу воқеага дрон алоқадор бўлган-бўлмагани айтилмаган.\nБАА ҳукумати ҳусийлар ҳужуми ҳақидаги маълумотни тасдиқламаган.


Муваффақият учун хун » Скачать музыку бесплатно новинки музыки 2016-2017\nМуваффақият учун хун\nКомментариев: 0 Просмотров: 231 Дата: 6-02-2016, 12:42 Яқинда «Амкар» клубининг нишериялик лигионери Фегор Огуденинг рафииқаси ўғирлаб кетилгани ҳақидаги хабарлар жамоатчилик нафрат ва жиддий хавотир билан қарши олганди. Мазкур нохуш ҳодиса барча спортчиларга, жумладан футболчиларга шон-шуҳрат, бойлик ва машҳурликнинг ўзига яраша қалтис жиҳатлари ҳам йўқ емаслигини эслатиб қўйди. Хайриятки, Огуденинг турмуш ўртоғини 6 кундан кейин оилага қайтаришга муваффақ бўлинди. Аммо бу спортчиларнинг хотиржам, эмин-эркин фаолият юритишларига кафолат бўла олмайди. Айниқса, бу каби зўравонликлар тез-тез такрорланаётган ва айрим ҳолларда фожиа билан тугаётгани ҳар қандай кишини хавотирга солади. 1994 йил Ромарионинг отаси ЖЧ-1994 стартига бир ойдан сал кўпроқ вақт қолганида Бразилия терма жамоаси етакчи этакчи ҳужумчисининг отаси Эдеваир номаълум шахслар томонидан ўғирлаб кетилгани маълум бўлди. Тахминларга кўра, ўшанда жиноятчилар Ромариога катта маблағ эвазига отасини қайтаришни таклиф қилишган. Аммо ҳужумчи хун тўлаш ўрнига «селесао» таркибида мундиалга боришдан бош тортишини билдирган. Оқибатда қилмишлари яхшиликка олиб бормаслигини англаган безорилар гаровга олинган Эдеваирни қўйиб юборишди. Ромарио эса мусобақанинг энг яхши тўпурари сифатида Бразилиянинг шоҳсупага кўтарилишга улкан ҳисса қўшди.2001 йил. Каладзенинг укаси Тиббиёт универстетининг тўртинчи курсида таҳсил олаётган Леван Каладзени 2001 йилнинг майида Тбилисида ўғирлаб кетишганди. Ўшанда Каханинг укаси 21 ёшда эди. Шантажчилар футболчидан ярим млн. $ талаб қилишди. Кейин товонни 300 000га туширишди. Вақт ўтган сайин Леваннинг топиш эҳтимоли камайиб борди. Ҳуқуқ-тартибот маҳкамалари фаоллигини ошириш мақсадида Каладзе терма жамоада тўп суришдан бош тортишини эълон қилди. Аммо буч ора ҳам самара бермади. Леван Каладзенинг жасади 2006 йилда топилди. Жиноятга алоқадор шахслар полиция томонидан қўлга олиниб, узоқ муддатли қамоқ жазосига тортилдилар.2002 йил. Рикельменинг укаси Жанубий Американинг 2001 йилдаги энг яхши футболчиси унвонига сазовор бўлган Хуан-Рамон Рикельмедан укаси Кристиан учун талончилар 300 000$ талаб қилишди. Маълум муддатдан кейин тўлов миқдори 2 бараварга камайтирилди. Эндигина «Барселона» сафига қўшилган аргентиналик ярим ҳимоячи жиноятчилар талабини қондириб, Кристиан ҳаётини сақлаб қолди. 2002 йил. Ака-ука Милитоларнинг отаси Учинчи минг йиллик бошларида Аргентина чинакам «футнеппинг» тажовузи остида қолганди. Футболчилар, Таниқли шахсларнинг оила аъзоларини ўғирлаш орқали мўмай пул топиш жиноий бирикмаларнинг асосий машғулоти бўлиб қолганди. Рикельме бошига тушган кўргилик қийинчилик ака-ука Габриэль ва Диего Милитоларда давом этди. Бу сафар жиноятчилар футболчиларнинг отасини қўлга олишганди. Хайриятки, Хлрхе Милито 19 соатдан кейин оила даврасига қайтди. Бунинг учун фарзандлари 100 000$дан воз кечишларига тўғри келди.2005 йил. Робиньонинг онаси 2004-2007 йиллар оралиғида талончиликлар маркази Аргентинадан қўшни Бразилияга кўчди. Бу мамлакатда ўнлаб футболчиларнинг қариндошлари ўғирлаб кетилди. Жумладан, ўз вақтида «Реал» ва «Милан» клубларида тўп сурган ва «янги Пеле» унвонига сазовор бўлган Робиньо ҳам жабр кўрди. Жиноятчилар футболчининг онасини гаровга олиб, 40 кунга яқин Сан-Паулунинг овлоқ бир ҳудудида тушкунликда сақлашди. Фақат Робиньо улар талаб қилган 81000$ маблағни берганидан кейин муштипар она уйига қайтди. Дарвоқе, жиноий гуруҳ етакчиси 1 йилдан кейин қўлга олиниб, турмага ташланди.2005 йил. Луис Фабианунинг онаси 2005 йилнинг баҳорида навбат Бразилия терма жамоасининг яна бир ҳужумчиси - Луис Фабиануга келди. Талончилар униинг онасини ўғирлаб кетишди. Орадан 2 ой вақт ўтгач, аёлни чекка бир қишлоқдан топиб олишди. Айрим маълумотларга қараганда, футболчи талаб қилинган маблағни тўлаганидан кейин онасини қўйиб юборишган. Иккинчи тахминга кўра, маҳаллий полиция вакилларининг тезкор ҳаракатлари натижасида аёл оиласига қайтарилган.2005 йил. Графитенинг онаси Яна шу йили Таниқли ҳужумчи - «Вольфсбург» вакили Графитенинг онаси ҳам ўғирлаб кетилди. Лекин Германия чемпиони ўз онасини зўравонлар чангалидан соғ-омон халос этиш учун 1 млн. $дан воз кечишига тўғри келди.2006 йил. Риккардо Оливейранинг синглиси «Футнеппинг» балоси «Милан» ҳужумчиси Рикардо Оливейранинг оиласини ҳам четлаб ўтмади. Бу сафар жиноятчилар футболчининг синглиси Марияни нишонга олишди. Миш-мишларга қараганда, Мариянинг гиёҳванд ўғли безориларга ёрдамлашган экан. Босқинчилар аёлнинг уйига бостириб кириб, эрини дўппослашган ва Марияни олиб кетишган. Шундан кейин 6 ой давом этган музокаралар ва пул ўтказишлар эвазига асира қутқариб олинди.2009 йил. Паласиоснинг укаси «Тоттенхэм» ярим ҳимоячиси Уилсон Паласиосдан жиноятчилар унинг укаси Эдвин учун катта маблағ талаб қилишганди. Футболчи уларга 500 000$ тўлаган бўлсада, безорилар укасини қўйиб юбормадилар. Афсуски, маълум муддатдан кейин Гондурас полицияси Эдвиннинг жонсиз жасадини топишга муваффақ бўлишди.2011 йил. Оби Микелнинг отаси «Челси»нинг Нигериялик ярим ҳимоячиси Жон-Оби Микель ҳам бир неча такликали кунларини бошидан кечиришга мажбур бўлди. Учрашувлардан бирининг бошланиш арафасида «кўклар»нинг ўша пайтдаги бош мураббийи Андре-Виллаш Боаш ўз шогирдига унинг отаси ўғирлаб кетилгани ҳақидаги нохуш хабарни етказди. Бироқ Жон ўша оқшом майдонга тушди. Орадан 5 кун ўтгач, шантажчилар Микелдан 130 000$ талаб қилишди. Аммо футболчи 1 цент ҳам бермади - жиноий гуруҳ полиция томонидан қўлга олиниб, Жоннинг отаси озод этилди.2012 йил. Халкнинг синглиси Бразилиялик тўпурарнинг синглиси билан боғлиқ жиноят ҳам катта шов-шувга сабаб бўлди. 22 ёшли Анжелика Виейра де Соуза Кампина Гранди шаҳарчасидаги ресторандан чиққан пайтида нотаниш машинага мажбуран ўтказилиб олиб кетилди. Лекин полиция 1 суткадан кейин кўчада унга дуч келди ва уйига элтиб қўйди. Расмий маълумотларга кўра, Анжелика «оиланинг дўсти», шу билан биргаликда қизнинг иш берувчиси бўлган Элио Перейра томонидан ўғирланган. Перейра шу йўл билан Халкнинг оиласидан 115 000$ евро талаб қилмоқчи бўлган, лекин нияти амалга ошмай қолди.2012 йил. Эменикенинг ота-онаси 2012 йилнинг июнида жиноятчилар «Спартак»нинг африкалик лигионери Эмануэьл Эменикенинг ота-онасини гаровга олишга уриниб кўришди. Хайриятки, ҳужумчининг укаси Эбука қўни-қўшниларни босқинчилар ҳужумидан хабардор қилиб, уларни оёққа турғазади. Натижа буни кутмаган талончилар саросимага тушиб, жуфтакни ростлаб қолишади.2013 йил. Ламеланинг укаси «Тоттенхэм»нинг аргентиналик ярим ҳимоячиси Эрик Ламеланинг укаси Аксел Буэнос-Айресде талончилар қўлига тушиб қолди. Қуролланган безорилар 18 ёшли йигитча учун атиги 500 фунт талаб қилишади. Афтидан, қароқчилар «ўлжа» Таниқли футболчининг укаси эканидан бехабар эдилар. Акс ҳолда, кўпроқ маблағ талаб қилишлари шубҳасиз эди.2014 йил. Тевеснинг отаси Аргентиналик Таниқли ҳужумчи «Ювентус» сафида тўп суриб юрган пайтда унинг отасини ўғирлаб кетишди. Аслида Морон шаҳридани безорилар қимматбаҳо автомобилни ўғирлаш ниятида эдилар. Аммо улар мошина ичидаги ҳужжатлар орқали унинг машҳур футболчининг отасига тегишли эканини билиб қолишди. Шундан кейин кўпроқ пул ишлаш тараддудига тушишди. Юз берган воқеадан Карлос машғулот пайтида хабардор бўлди ва ўша заҳоти Аргентинага учиб кетди. Маълумотларга кўра, отани уйга қайтариш учун Тевеслар оиласи 4000 евро сарфлаган. Манба: www.intersport.uz - деб хабар бермоқда Stadion.uz нашри.


Тез орада яна нефть отилиши мумкин. Мингбулоқликлар суюнишни ҳам, куюнишни ҳам билмаяпти – Ўзбекистон\nГлавная / Иқтисодиёт / Тез орада яна нефть отилиши мумкин. Мингбулоқликлар суюнишни ҳам, куюнишни ҳам билмаяпти\nТез орада яна нефть отилиши мумкин. Мингбулоқликлар суюнишни ҳам, куюнишни ҳам билмаяпти\nAnvar 2 weeks ago\tИқтисодиёт Comments Off on Тез орада яна нефть отилиши мумкин. Мингбулоқликлар суюнишни ҳам, куюнишни ҳам билмаяпти 70 Показы\nНаманган вилоятининг Мингбулоқ туманида 25 йилдан бери кўмиб қўйилган нефть конида июль ойида қайта бошланган бурғулаш ишлари 3500 метрдан пастроққа етгани хабар қилинди. Қазиш нефть қатламига яқинлашган сайин¸ конга яқин ҳудудлар аҳолиси унинг вулқондек портлаб¸ яна катта ëнғинга сабаб бўлишидан хавотир олмоқда; айни пайтда¸ хитойлик мутахассислар¸ уйма-уй юриб¸ бундай хавфнинг йўқлигини билдирган.\n“Аҳли жамоа дуода”\n“Наманганда катта миқдорда нефть кони топилган, 6000 метр пастликда экан, ҳозирча 3500 метр кoвланиб бўлинди. Бугун масжидларда дуолар қилинди, тез орада янгилик кутиб қоламиз”¸ деб хабар тарқатди жума куни Telegram тармоғидаги наманганликлар гуруҳи.\n6 ноябрь куни Озодлик суҳбатлашган мингбулоқликлар¸ бир неча ойдан бери хитойликлар етакчилигидаги мутахассислар Мингбулоқ конини бурғулашаëтгани ва шу кунларда халқ оғзида “пахта тезроқ тугасину¸ кондан нефтни эсон-омон олиш бошлансин” деган гаплар юрганини айтишди.\n“Янги кон бизнинг маҳалламиздан 600-700 метр нарида. У ëққа бизни ўтказишмайди¸ мелисалар турибди. Хитойликлар¸ Бухоро¸ Қаршидан келган ўзимизнинг мутахассислар ишлаяпти. Нефть чиқса¸ ишқилиб яна ëнғин бошланмасмикин¸ деган хавотир бор. Лекин хитойликлар таржимони билан уйма-уй юриб: “Қўрқманглар¸ ҳаммаси яхши бўлади. Бу сафар ëнғин чиқмайди”¸ деб айтишди. Кечаги жума ваъзида ҳам имомимиз дуо қилди¸ эсон-омон нефтларни қазиб олишсин¸ деб. Биз ҳам шу дуодамиз”¸ дейди бурғулаш ишлари бораëтган ҳудудга туташ Чордана маҳалласида яшовчилардан бири.\n“Ўзбекнефтгаз” АЖ расмий сайтида ëзилишича¸ Мингбулоқ конидан нефть ўзлаштиришга қаратилган дастур доирасида 255,3 млн.АҚШ доллари миқдорида чет эл инвестициясини жалб этиш, замонавий технологиялардан фойдаланган ҳолда нефть заҳирасини кўпайтириш, шунингдек, Мингбулоқ конида 4 та янги қудуқни бурғулаш ва аввал бурғуланган 4 та қудуқни капитал таъмирлаш ишларини амалга ошириб, нефть қазиб чиқариш кўзда тутилган.\nЖорий йилнинг 5 июль куни расман старт берилган бу лойиҳа “Андижоннефть” АЖ ва Хитойнинг CNPC компанияси ўртасида тузилган “Мингбулоқнефть” қўшма корхонаси томонидан амалга оширилмоқда.\nМингбулоқдаги бурғулаш ишларини Хитойнинг XIBU Drilling Engineering Company Limited ширкати амалга оширмоқда. 6000 метр чуқурликда жойлашгани тахмин этилаëтган янги кон ўзлаштирила бошланса¸ ундан йилига 200 минг тонна нефть қазиб олиш кутилмоқда.\nРасмий хабарда лойиҳа доирасида 136 та янги иш ўрни яратилгани айтилади¸ аммо Озодлик суҳбатлашган мингбулоқликлар маҳаллий аҳолидан бу ерга ишга кирганлар борлигидан ҳозирча бехабарликларини билдирдилар.\nЎзбекистонни ҳайратга солган нефть вулқони ва ëнғин\nНаманганнинг Мингбулоқ туманида улкан нефть кони чиққани хабари 1992 йил эрта баҳорида пайдо бўлган ва бу янгилик эндигина мустақил бўлиб¸ иқтисодий муаммолар гирдобига тортила бошлаган Ўзбекистон учун “яратгандан келган эҳсон” сифатида талқин этилган эди.\nБу коннинг очилиши муносабати билан қилинган расмий баëнотларда¸ Мингбулоқ нефти Ўзбекистоннинг нефть мустақиллигини таъминлаши айтилган эди.\n“Ўзбекнефтгаз” корхонаси собиқ раҳбарларидан бири Анвар Ҳусаинов¸ 1992 йили Мингбулоқдан нефть чиқишини ноëб ҳодиса деб баҳолайди.\nМутахассисга кўра¸ СССР пайтида геологик тадқиқотлар учун қазиш бошланган қудуқдан¸ 1992 йил март ойида кутилмаганда қарийб 8000 метр чуқурликдан нефть вулқондек отилиб чиқа бошлаган:\n– Ўшанда экологик фожиа олдини олиш учун махсус ҳукумат комиссияси тузилиб¸ мен унга муовин этиб тайинланган эдим. Битта қудуқдан бир кунда 25 минг тоннагача нефть отилиб чиққан эди ўша кунлари. Бу ниҳоятда катта оқим¸ ўзига хос рекорддир. Бу нефтнинг Норин дарëсига оқмаслиги олдини олганмиз – минглаб одам жалб этилиб¸ челакларда нефтни йиғиштириб¸ машиналарда Фарғона нефтни қайта ишлаш заводига ташиганмиз. Лекин ëнғиннинг олдини олишга муваффақ бўлинмади¸ деб эслайди 1992 йилги фавқулодда ҳодисани Ҳусаинов.\nОзодлик гаплашган мингбулоқликлар¸ ўша кунлари нефть вулқонидан отилган қорамойнинг ўз томларигача босганини эслаб¸ кўп ўтмай бошланган даҳшатли ëнғиннинг қарийб уч ой давом этганини айтади.\nАнвар Ҳусаинов¸ бу ëнғинни ўчиришнинг ниҳоятда қийин бўлганини таъкидлайди:\n– Ўшанда Италиядан¸ Япония¸ Саудия ва Россиядан мутахассислар келишди¸ ëнғинни қандай ўчиришни маслаҳат қилишди. Бошқа чора топилмаганидан кейин¸ гидровзрив (гидропортлаш) қилишди. Ер қатламини портлатиб¸ вулқоннинг устига тушириб¸ ëнғинни ҳам¸ нефть чиқишини ҳам тўхтатишди¸ дейди 90-йиллар бошидаги фавқулодда ҳодиса тепасида турганлардан бири Анвар Ҳусаинов.\n“Нефть яна вулқон бўлиб отилиши мумкин”\n“Ўзбекнефтгаз” бошқаруви раисининг собиқ ўринбосари Анвар Ҳусаинов¸ айни кунларда бурғуланаëтган Мингбулоқ конини ҳақиқий нефть кони дейишга ҳозирча асос йўқлигини айтади ва хитойлик мутахассислар олиб бораëтган ҳозирги бурғулашнинг ҳам асосан геологоразведка мақсадида эканини тахмин қилади:\n– Йилига 200 минг тонна нефть чиқиши кутилмоқда¸ дегани бу бурғулаш илмий мақсадда қилинаяпти¸ дейишга асос беради. Кон учун бу жуда кам миқдор. Хитойликлар Фарғона тоғ тизимлари тагида¸ 6000-7000 метр чуқурликда катта нефть бўлиши мумкин¸ деган илмий фаразни текшириб кўришмоқда¸ назаримда. Бурғулаш битта-иккита конда бораëтган бўлса¸ бундай ҳолда ернинг чуқур қатламларида сиқилган нефть яна тўсатдан вулқондек отила бошлаши мумкин. Лекин ўтмишдагидан фарқли¸ ҳозирги лойиҳа пудратчилари бундай эҳтимолга технологик томондан тайëр деб ўйлайман¸ дейди Анвар Ҳусаинов Озодлик билан суҳбатда.\n6 ноябрь куни Озодлик суҳбатлашган кон яқинида яшовчи айрим мингбулоқликлар¸ очилиши кутилаëтган янги коннинг ўз ҳудудлари¸ қолаверса¸ бутун Ўзбекистон учун хайрли бўлиши ҳақида дуо қилаëтганларини айтишди.\n“Йўлларимиз бир аҳволда¸ шағал тўкиш давлат дастурига киритилипти эмиш. Касалхона-мактабларимиз бир аҳволда. Зора¸ ëнимиздан катта кон чиқиб¸ ҳамма ëғимиз яхши бўп кетса. Ўзбекистонда ҳам бензин арзонлаб¸ свет-газлар ўчмайдиган бўлиб қолса”¸ дейди чорданаликлардан бири Озодлик билан суҳбатда.\nПред. Ўзбекистонга Европа Иттифоқи делегацияси келмоқда\nСледующая Самарқандда “Абдулла долларчи” пичоқланди, бир неча минг доллари ўғирланди\nЎзбекистон янги эълон қилинган АКТни ривожлантириш индексида 8 поғона юқорилади.\n“Нефтчи”: Ўзаро ўйин ўтказилди\nТулуза юлдузи Мидлсброга ўтади


Тожикистон сайлов натижаларини кутмоқда\nПрезидент Имомали Раҳмон Тожикистонда якшанба куни бўлиб ўтган сайловларни мамлакат ҳаётидаги муҳим воқеа, деб таърифлади.\nТожикистонда 28 феврал куни бўлиб ўтган парламент сайловларида сайлов рўйхатига киритилган уч ярим миллион сайловчидан 85 фоиздан ортиқроғи овоз бериш жараёнида қатнашган.\nТожикистон парламентининг қуйи палатаси 63 ўрин учун аввал парламент таркибида бўлган Тожикистон Халқ демократик партияси, Коммунистик партия ва Ислом уйғониш партиясидан ташқари яна беш партия кураш олиб борди.\nАксар кузатувчиларнинг ишонишича, мамлакатни 17 йилдан буён идора этиб келаётган президент Имомали Раҳмоннинг партияси бўлмиш Халқ демократик партияси бундан буён ҳам парламентни назорат қилишда давом этади.\nПарламент қуйи палатасидаги 63 депутатлик курсисидан 50 дан зиёдини ҳозирда президент Раҳмон партияси эгаллаб турибди.\nШунингдек, кеча бўлиб ўтган парламент сайловлари президент Имомали Раҳмоннинг ҳокимиятини мустаҳкамлаш билан бирга 23 яшар ўғли Рустам Имомалини ўзига меросхўр этиб тайинлаш уриниши сифатида ҳам кўрилмоқда.\nДушанбе шаҳар кенгашига номзодини қўйган Рустам якшанба кунги овоз бериш пайти отаси Имомали Раҳмон билан ёнма-ён телеэкранларда пайдо бўлди.\nМухолифатдаги Ислом Уйғониш партияси раҳбари Муҳиддин Кабирий, шунингдек, Социал-демократик партия раҳбари Раҳматулло Зойиров сайловларда қонун бузилишларига йўл қўйилганини айтишмоқда.\n- Кўпгина сайлов участкаларида бир сайловчи бир қанча сайлов бюллетенини қутичага ташлаб кетиши каби ноқонуний хатти-ҳаракатлар бўлди. Сайлов расмийлари эса участкаларда овоз бериш жараёнини тасвирга олишга рухсат бермади. Улар овоз бериш жараёнини кузатиб борувчи ускуналарга ҳам тақиқ ўрнатди, деди Раҳматулло Зойиров.\n- Бу сафарги сайловлар 2005 йилгига қараганда адолатлироқ ўтади, деб умид қилган эдик. Лекиновоз бериш участкаларидан олаётганимиз маълумотлар маҳаллий амалдорларнинг ҳали ҳам шаффоф, демократик сайловларга тайёр эмасликларни намоён этмоқда, деди Муҳиддин Кабирий.\nЎз мухолифлари танқидларига қарамай, президент Имомали Раҳмон якшанба кунги сайловларни мамлакати ҳаётидаги муҳим воқеа, деб таърифлади.\n- Сайловларни қанча шаффоф, эркин ва демократик ўтказсак, бу мамлакат обрўси ва халқи равнақи учун шунча яхши, деди Имомали Раҳмон.\nҚишнинг охирги куни Тожикистонда ўтказилган сайловларни 25 мингта маҳаллий ва 540 чоғли халқаро кузатувчи кузатиб борди. Улар Марказий Осиёнинг бу мамлакатидаги сайловлар ҳақида ўз хулосаларини ҳали эълон қилганларича йўқ.\nСайловнинг дастлабки натижалари ҳам мамлакат Марказий сайлов комиссияси томонидан бугун тушдан кейин эълон қилиниши кутилмоқда.


— 31,3 гектар ерда пахтанинг «Бухоро-6» навини етиштирдик. Режада кўрсатилган 76,6 тонна ўрнига 80 тонна ҳосил йиғиштириб олдик, — дейди «Валиобод» фермер хўжалиги раиси, «Эл-юрт ҳурмати» ордени соҳиби Раъно Валиева. — Хомашёни кластер ҳамкоримиз...\n2019 йил 1 январдан бошлаб туманлар ва шаҳарлар кесимида танлаш асосида умумтаълим муассасалари фаолияти самарадорлиги бўйича рейтинг тузилиб, кейинги ўқув йили бошланишидан кечиктирмай, унинг якунлари оммавий ахборот воситаларида ва таълим сифатини назорат қилиш давлат инспекцияси веб-сайтида жойлаштирилади...\nБу хушхабар ҳақида куни кеча ОАВ орқали эълон қилинган Ўзбекистон фермер, деҳқон хўжаликлари ва томорқа ер эгалари кенгашининг мурожаатида айтилганди...\n“ЁШЛАР ЎРТАСИДА ҲУҚУҚБУЗАРЛИКЛАРНИНГ ОЛДИНИ ОЛИШ – БУТУН ЖАМИЯТНИНГ ВАЗИФАСИ”\nЎзбекистон ХДП Бухоро вилоят кенгаши ташаббуси “Энергомарказ” ҳиссадорлик жамиятида “Ёшлар—келажагимиз” давлат дастури ижросини таъминлаш мақсадида “Ёшлар ўртасида ҳуқуқбузарликларнинг олдини олиш – бутун жамиятнинг вазифаси.” лойиҳаси ўтказилди. Тадбирда партия вилоят кенгаши, вилоят ИИБ ҳамда ОАВлари вакиллари иштирок этди.\nТадбирда мамлакатимизда жиноятчилик ва уни келтириб чиқарувчи омилларни бартараф этиш, ёшларнинг ҳуқуқбузарлик содир этишларининг...\nШҲТГА АЪЗО ДАВЛАТЛАР ТЕМИР ЙЎЛЛАРИ МАЪМУРИЯТЛАРИ РАҲБАРЛАРИНИНГ БИРИНЧИ МАЖЛИСИ ТЎҒРИСИДА АХБОРОТ


Ҳозирги замонда глобал миқёсда шиддатли ўзгаришлар юз бермоқда, халқаро майдонда кучларнинг янги нисбати шаклланмоқда. Шу билан бирга, халқаро майдонда янги таҳликалар пайдо бўлмоқда ва бу ҳолат дунё давлатларини юзага келаётган муаммоларга муносиб ечим топиш, сиёсий ва иқтисодий стратегияларни янгилашга мажбур қилмоқда.\nБиринчидан, Президент Шавкат Мирзиёевнинг энг муҳим халқаро ташаббусларидан бири - БМТ Бош Ассамблеясининг 72-сессиясида биринчи марта эълон қилинган Марказий Осиё давлатлари раҳбарларининг маслаҳат учрашувларини ўтказиш тўғрисидаги таклиф амалга ошди. Ушбу ташаббус халқаро миқёсда кенг тан олинди ва минтақа давлатларининг барча раҳбарлари томонидан қўллаб-қувватланди.\nМен Афғонистон ҳақида гапирганда, Ўзбекистоннинг стратегик муҳим минтақа - Жанубий Осиёдаги ташқи сиёсий фаоллиги тўғрисида эслатиб ўтган эдим. Шу билан бирга, мамлакатимизнинг ушбу минтақанинг асосий акторлари бўлган Ҳиндистон ва Покистон билан алоқалари жадаллашаётгани ҳам алоҳида эътиборга лойиқдир. Ушбу давлатлар Ўзбекистоннинг икки томонлама ҳамда Шанхай ҳамкорлик ташкилоти доирасидаги муҳим шерикларидир.


Автор: admin 0 Комментариев африка филлари, инсон, махсус мактаб, фил, фил суяги фил мозори, фил хартуми, филлар хотираси\nФил — қуруқликда яшайдиган энг улкан ҳайвон. Фил ташқи кўриниши, ғалати табиати билан бошқа ҳайвонлардан кескин ажралиб туради.\nФил кўринишидан беғам, қўпол ва бесўнақай бўлсада, аслида зийрак, ҳушёр ва табиати нозик ҳайвондир. Фил гавдасининг баландлиги 3,5 метргача, оғирлиги 4,5 тоннагача боради. Хартуми — филнинг ҳидлаш, сезиш ва ушлаш аъзосидир.\nУ хартуми ёрдамида беш километр наридаги ҳидни сеза олади. Фил оғзига озуқани хартуми билан узатади. У хартумига 10—20 литр сувни тортиб олади-да, кейин оғзига қуйиб ичади, хартумига сув олиб ўзини чўмилтиради.\nФил хартумида йўғон-йўғон ходаларни ўйинчоқдай кўтаради. Хартум ичида бармоқларга ўхшаш тармоқчалар ҳорки, фил улар ёрдамида ердан жуда майда нарсаларни, ҳатто ўтлар орасидан игнани ҳам топиб олади.\nФил хартуми билан уриб одамни олдириши, йўлбарсни эса майиб қилиши мумкин.\nФиллар бир-бирини яхши кўрганида хартуми билан қучоқлашади, ўпишади. Урғочи фил боласини хартуми билан эркалайди ва силайди.\nФиллар 70-80 йил умр кўради. Улар 18-20 ёшида балоғатга этади. «Севишган» филлар дастлаб алоҳида яшайдилар. Урғочи фил ҳомиладор бўлгачгина подага қайтиб келади. Шундан кейин уни кекса, тажрибали урғочи фил назорат қилиб юради. 22 ой деганда филнинг кўзи ёрийди. Чақалоқ филнинг банландлиги 1 метр, оғирлиги 90 килограмм келади. У туғилиши биланоқ тик туради, юриб кетади, кўп ўтмай шўхлик қилиб ўйноқлай оладиган болади.\nУмуман, она фил боласига жуда меҳрибон бўлиб, уни доимо назорат қилади.\nФил кўринишидан қўпол бўлсада, дарахтлар орасидан эпчиллик билан ўтади. Фил юрганда чангалзорда на баргларнинг шитирлаши ва на шох-шаббаларнинг овози эшитилмайди. Фил юрган йўлдан оҳу юрганда ҳам овоз чиқиши мумкин. Фил шундай эҳтиёткор ҳайвон.\nФиллар иштаҳали махлуқдир. Ҳинд фили кунига 250 килограммгача озуқа ейди. У, асосан, ўсимликлар: дарахтларнинг барглари, шох-шаббалари, пўстлоғи, мевалари, бамбуклар ва ҳар хил ўтлар билан озиқланади.\nҚуруқликда яшайдиган ҳайвонлар ичида сувга энг ўчи филдир. Битта фил кунига 100—200 литр чамаси сув ичади. Сувни кўрдими, ўтиб кетолмайди. Дарҳол сув ичади, ювинади, чўмилади. Фил сувда роҳатланиб, мириқиб чўмилишни ёқтиради. Бесўнақайлигига қарамай, сувда яхши сузади, устидаги юклари билан ҳам дарёдан сузиб ўта олади.\nФил ҳамиятли ҳайвон ҳисобланади. Бирон фалокат рўй бергудек бўлса, улар бир-бирларига кўмаклашадилар. Фил жароҳатланса ёки хасталанса, шериклари уни хартуми ва тишлари билан оёққа турғизиб, суяб, хавф-хатарсиз жойгача элтиб қўядилар.\nФиллардан бири чуқурга тушиб. кетгудек бўлса, шериклари уни чуқурдан чиқариш пайида бўладилар: хартумлари билан тортиб олишга уриниб кўрадилар, бунинг иложи бўлмаса, чуқурнинг бир чеккасини тишлари билан ўйиб нишаб қиладилар; хуллас, иложини қилиб шерикларини чуқурдан қутқариб оладилар. Кунлардан бир куни Ҳиндистонда филлар подасининг бошлиғи — сардори тепалик-дан темирйўл изига ағдарилиб тушган. Бошқа филлар ввни қутқармоқчи бўлиб темирйўл атрофида тўдалашиб қолишган. Натижада поездлар қатнови 4 соатга тўхтаб қолган. Ҳар бир фил подасининг сардори бўлади.\nФилларнинг хотираси жуда яхши. Улар ўзини қизиқтирган ёки кучли таассурот қолдирган нарсаларни, воқеаларни бир неча йилгача эсларидан чиқармайдилар. Филни жабрласангиз, у буни асло унутмайди. Кўп марта озор берган кишидан фил қасос олиши ҳам мумкин. АҚШдаги Голливуд кинокомпаниясида бир қўпол оператор кинога олаётганида филга бўлар-бўлмасга озор бераверган. Бир куни суратга олаётган пайтда оператор филнинг хартумига оёгғи билан бир неча марта тепган. Кўпдан буён озор еб келган фил ортиқ чидолмай, операторни хартуми билан даст кўтариб дарахтга қисиб қўйган. Операторнинг икки қовурғаси синган, Фил инсоф қилган, у операторни мажақлаб ташлаши ҳам мумкин эди.\nФил бирон кимсага меҳр қўйса, уни ҳеч ёдидан чиқармайди. Ичиб маст бўлган эгасини уйига эсон-омон элтиб қўядиган, бола боқадиган филлар ҳам бор.\nФил, умуман, ювош ҳайвон. Аммо жазаваси қўзиса… қилғиликни қилади. Масалан, Ҳиндистондаги қишлоқлардан бирига 50 тача ёввойи фил ҳужум қилиб, деҳқонларнинг уй-жойларини вайрон, экинларини пайҳон, одамларни ҳалок қилганлиги, Африканинг Чад мамлакати жанубида эса филлар жуда катта пода ҳўлиб деҳқонлар даласига бостириб кирганлиги, икки қишлоқдаги икки минг гектар экинни пайҳон қилганлиги маълум. Ҳиндистоннинг Ғарбий Бангол вилоятида ёввойи филлар ҳужумидан 1973-йилда 14 киши, 1974-йилда 19 киши ҳалок бўлган. 1974-йилдаги феллар ҳужуми дастидан 250 дан ортиқ уй вайрон бўлган. Филлар кўпроқ оч ва сувсиз қолганларида қишлоқларга ҳужум қилишади. Бирмада филлар ҳужум қилиб паровозни ағдарган, деган гап ҳам тарқалган эди.\nЕр шарида филларнинг икки тури мавжуд, булардан бири ҳинд фели. У Осиёда: Ҳиндистон, Бангладеш, Бирма, Таиланд, Ветнам, Суматра ва Шри-Ланкада яшайди. Иккинчиси — Африка фели — Африканинг саванна ва нам экваториал ўрмонларида яшайди Ҳинд филлари Африка филларига нисбатан анча “ювош, жуда меҳнаткаш, юмушкор бўлади, қўлга тез ўрганади. Ҳинд фили тишининг узунлиги 1—1,5 метр келади. Урғочи филнинг узун тиши бўлмайди.\nАфрика филлари жуда бадфеъл, одамга ўрганиши қийин. Ҳинд филидан йирикроқ, қулоғи катта — шалпангқулоқ, тишлари анча узун (узунлиги 3—4 метр, оғирлиги 100 килограмм) келади; урғочи филнинг ҳам узун тиши бўлади.\nАфрика фили ухлаганида ётмайди. У туш пайтида катта дарахтга суяниб мудрайди ёки ухлайди. Филлар ҳар гал овқатланганидан кейин ярим соатча мизғиб олади. Улар ухлаган пайтида ҳам хатарли ҳидни ўз вақтида сезиб олиш учун хартумини юқори кўтариб туради.\n«Фил сичқондан қўрқади, чунки сичқон филнинг хартумига кириб кетармиш», дейишади, шу тўғрими? Бу, нотўғри. Фил хартумига сичқон киришидан қўрқмайди. Мабодо сичқон филнинг хартумига киргудек бўлса, уни чирпирак қилиб туфлаб юборади. Лекин «фил сичқондан қўрқади» деган иборанинг замирида ҳақиқат бор. Фил забардаст, аммо табиати, асаби нозик махлуқ. У қитирлаган товушга чидаб туролмайди. Сичқон ва каламушларнинг нарсаларни қитирлатиб кемириши филни асабийлаштириб юборади, жазавасини қўзғатади.\n1947-йилда Москвадан Киев ҳайвонот боғига бир нечта ҳайвон билан бирга фил ҳам поездда жўнатилади. Поезд йўлдаги бекатлардан бирида бир неча кун туриб қолади. Фил алоҳида вагонда оёқлари вагон полига занжир билан маҳкамланган ҳолда келтирилаётган эди. Фил негадир ғазабга келиб, вагон тахталарини кўчириб ташқарига ота бошлайди, қўшни вагонда қафас ичида ётган бўрини, сўнгра йўлбарсни қафаси билан улоқтириб ташлайди. Йўлбарс қафасдан чиқиб кетади… Буларнинг ҳаммасига каламуш сабабчи бўлган; унинг фил олдидаги қолдиқ озуқани қитирлатиб кемириши филнинг жаҳлини чиқарган, асабини бузган.\nФилларнинг махсус мозори бўлар экан, деган ривоятлар тарқалган. Қимматбаҳо фил суяклари деб фил мозорларини ахтарган, уларни тополмай сарсон бўлган кишилар оз эмас. Шри-Ланкада яшайдиган халқларнинг айтишича, фил ҳаётининг сўнгги кунларида ўрмонга кириб кетиб батамом ғойиб бўлар эмиш. Африкаликларда ҳам шунга ўхшаш ривоятлар бор.\nТадқиқотчилар ва сайёҳларнинг фикрича, филлар қариб қолганидан кейин дармондан кетади, мускуллари бўшашади. Бемажол фил лой ёки ботқоқликларга ботиб шу ерда қолиб кетиши, тимсоҳларга ем бўлиши ҳам мумкин. Бирор сабаб билан ўлиб қолган филни подадаги шериклари ерни кавлаб кўмиб кетган ҳоллар ҳам бўлган.\nФил суяги қимматбаҳо ҳисобланади. Фил суягидан катта даромад олишни дастлаб араблар бошлаб берган. 1900-йилда фил суяги билан савдо қилиш ҳинд савдогарлари қўлига ўтади. Фил суягидан ҳар хил зийнат буюмлари, зирак, маржон, пичоқ, ҳайкал, қўғирчоқ ва мусиқа асбоблари ясалади. Одамлар фил тиши, фил суяги учун қанчадан қанча филларни қириб юборишган.\nФил — одамларга эл бўладиган махлуқ. Филларни хонакилаштириш Ҳиндистонда жуда қадим замондан расм бўлган. Филлар қадимдан инсон хизматида. Искандар Зулқарнайн Ҳиндистонга юриш қилганида филлар жангга солинган. Улар саф тортиб, оғир танклардек бостириб бориб ёвга даҳшат солган, ҳайбатли филларни кўрган душман тумтарақай қочган.\nЧангалзорларда йўл очиш, хода-ёғоч ташиш, оғир ишларни қилишда фил тенги йўқ ҳайён. Одамлар шу мақсадда, воввойи филларни тутиб қўлга ўргатишган.\nФилни тутиш усули бир неча хилдир. Биз шуларнинг бир хилинигина айтиб бермоқчимиз. Жанубий Ҳиндистонда мана бу усул қўлланилади: филлар кўпроқ юрадиган жой аниқланади. Улар ўтадиган йўл устига энини ва бўйини 3 метрдан қилиб ўра қазилади, ўранинг чуқурлиги 4 метр бўлади. ўранинг усти шох-шабба билан омонат ёпилади, устига бироз тупроқ ташланади.\nФиллар инсон хизматида. ўрага йиқилиб тушганида фил шикастланмаслиги учун ўра тубига қалин қатлам қилиб барг солинади.\nФил овловчилардан бир нечтаси четда пойлаб ётади. Ўрага фил йиқилиши биланоқ улар зудлик билан тегишли одамларга хабар беради. Одамлар кўпчилик бўлиб йиғилишади. Шеригини қутқариш пайида юрган бошқа ёввойи филлар милтиқ отиб, шовқин кўтариб ҳайдаб юборилади. Фил чуқурдан чиқишга уринади, лекин махсус ўргатилган филлар унинг чиқишига йўл қўймайди, 18 соат шундай давом этади. Бу вақт ичида фил чиқишга уринавериб чарчайди, ҳолдан тояди. Ана шундан кейин филга сиртмоқ солинади. Чуқурнинг бир чети қия қилиб ўйилади ёки чуқурга йўғон ходалар ташланади. ўргатилган филлардан иккитаси чуқурдан филни тортиб чиқаради. Шу тарзда тутилган фил белгиланган жойга жўнатилади. Агар чуқурга филнинг боласи тушган бўлса, она фил ҳар қанча ҳайдашса ҳам чуқурдан нарига кетмайди, унинг атрофида кун бўйи «йиғлаб» юради…\nФил мулойим ва хушмуомала, одамохун ва итоатгўй бўлиб, анча оғир ишлами бажаради. Филлар айрим ҳолларда замонавий техника ўрнини ҳам босади: чакалакзорларни тозалайди, тўнкаларни суғуради, йўлларни текислайди, оғир юкларни кўтаради, вагонларга юк ортиб-юк туширади, лойга ботиб қолган машиналарни тортиб чиқаради, юк ва одам ташийди. Катта дарёларга кўприк солиш, йўл қуриш ва ер ҳайдаш ишларида ҳам филлардан фойдаланилади. Улар ҳар қандай ноқулай шароитда ўтиш қийин бўлган чангалзорларда ҳам, ботқоқликда ҳам ишлайверади. Чангалзорда ёғоч ташиш осон иш эмас, аммо фил ўрмонда оғирлиги бир-икки тонна келадиган ёғочларни бемалол судраб кетаверади.\nФиллар хотираси яхши бўлганлигидан узоқ масофаларга бориладиган йўлларни яхши эслаб қолади. Борилган йўлдан ўзи, адашмай манзилига қайтиб келолади. Фил жами 60—70 хил иш ҳажариши мумкин. Бир иш кетидан иккинчисини ўзи бажараверади.\nФиллар махсус «мактаб»ларда ишга ўргатилади, сўнгра ишга йўлланма олади. «Диплом»ли тажрибали юк ташувчи филларнинг баҳоси 20 минг рупиягача боради. Бошқа оддий филларнинг баҳоси эса 4—5 минг рупиядан ортмайди. Ҳозир Шри-Ланканинг ўзида 10 мингдан ортиқ ишчи фил бор. Шри- Ланкада филлар «мактаби» бор. «Мактаб»га 5 ёшдан 10 ёшгача бўлган филлар қабул қилинади; бу ёшда филлар қобилиятли, идрокли ва хотираси ўткир бўлади. Ёши ўтган, масалан, 30 яшар филнинг зеҳни пасайган бўлиб, муаллимларини қийнаб қўйиши мумкин. «Мактаб»да ўқишни уддалай олмаган филлар ўрмонга ҳайдаб юборилади. Филларга «мактаб»да икки хил баҳо қўйилади: «қониқарли» ва «қониқарсиз». Филларнинг «мактаб»да ўрганадиган «фан»лари: гимнастика, дала ишлари, оғир юк ташиш, филбон билан муомала қилиш, тўнка суғуриш ва филлар ахлоқи. Филлар сувни яхши кўришини назарда тутиб, улар ҳар куни икки соат чўмилтирилади. Ҳар куни чўмилтириб турилмаса, уларнинг «дангаса» бўлиб қолиши, танбаллик қилиши ҳеч гап cмас.\nФил, одатда, шовқинни ёқтирмайди. Тўсатдан эшитилган шовқиндан филлар саросимага тушиб, ўзларини бошқаролмай қолади. Шундай вақтда улар ҳаммаёқни ағдар-тўнтар қилиши, одамларни шикастлаши мумкин. «Мактаб»да филлар мунтазам равишда шовқин эшиттириб чиниқтирилади. Кейинчалик улар поезд, юк машиналарининг шовқинини писанд қилмайдиган бўлиб қоладилар.\nЎргатилган филлар кундузи ишлайди, тунда эса жамоаси билан ҳирга бўлади. Филлар ёлғизликни ёқтирмайди.\nФил — жуда ақлли ҳайвон. «Мактаб»ни битирган фил филбоннинг ҳар хил буйруғини дарҳол тушуниб, уни бажаради, филбоннинг қўлидан тушиб кетган буюмларни ҳам олиб беради.\nДиний маросимларда қатнашувчи одамлар ўз атаганларини одатга кўра сочиб юборадилар. Фил сочилган тангаларни битта қўймай териб олиб эгасига топширади.\n«Мактаб»да ҳар филга битта муаллим тайинланади. Филга овқат бериш, уни ювинтириш ҳам шу муаллим зиммасида болади. «Мактаб»да фил эстетик тарбия ҳам олади. Шунинг учун «маълумотли» фил ёқимли мусиқани завқланиб тинглайди.


15 апрел 2021, Тошкент вақти: 12:38\nБухоро вилояти туманларидаги ўт ўчирувчиларнинг учдан бир қисми мажбуран пахта теримига юборилади.\nБу ҳақда Озодликка хабар берган ўт ўчирувчиларнинг айтишларича, шахсий таркибдаги уч сменадан биттаси ётоғи билан Жиззах ва Сирдарё вилоятига жўнатилади.\nАйни пайтда, теримга кетадиган ўт ўчирувчилар кўрпа-тўшагини вилоят бошқармаси биносига олиб келиб қўймоқдалар.\nБухоро вилояти ёнғин хавфсизлиги бошқармаси мулозими пахта теримига сафарбарлик эълон қилинганини инкор қилмади.\nБухоро вилоятининг бир неча ўт ўчирувчиси Озодликка юборган мактубда шундай ёзилган:\n“Бухоро вилоят ёнғин хавфсизлиги хизмати ходимларини пахта теримига мажбуран жалб қилишмоқда. Президентимизнинг мажбурий меҳнатга қарши курашиш тўғрисидаги қонунлари ва гапларига қарамасдан мажбурий тартибда жалб қилишмоқда. Биз одаммасми, бизнинг яхши яшашга хаққимиз йўқми, бизнинг оила, бола-чақамиз йўқми, бизнинг ҳуқуқимизни ким ҳимоя қилади?”\nОзодлик суҳбатлашган, исми сир қолишини сўраган ўт ўчирувчилардан бирининг айтишича, шахсий таркибнинг учдан бир қисми ҳар йилгидек яна ётоғи билан пахтага юборилмоқда:\nЭнди билсак, бу гаплар кўзбўямачилик учун айтилган экан. Ҳар йили шу аҳвол, ҳеч нарса ўзгармади\n“Биз уч смена тартибида ишлаймиз, агар бир смена пахтага кетса, қолган икки сменага ишлаш оғир бўлади. 24 соат навбатчиликда туриб, яна бир суткадан кейин ишга чиқишга тўғри келади. Бир ҳисса кўп ишлаганимиз учун ҳеч қандай ҳақ тўланмайди. Яна бошлиқлар пахтага ҳеч қандай иш формасини олиб бормасликни, фақат фуқаролик кийимида боришимизни, кимдир сўраса, ўз ихтиёримиз билан, ташаббус кўрсатиб теримга келганимизни айтишимизни, талаб қилмоқда. Бу йил ҳеч ким пахтага мажбуран жалб қилинмайди деб, ҳукумат раҳбарлари айтганда хурсанд бўлган эдик. Энди билсак, бу гаплар кўзбўямачилик учун айтилган экан. Ҳар йили шу аҳвол, ҳеч нарса ўзгармади”.\nЎт ўчирувчиларнинг айтишларича, айни пайтда пахта теримига жалб қилинганлар кўрпа-тўшагини бошқарма биносига олиб бориб қўймоқда:\n“Душанба куни вилоятдаги 11та ёнғин хавфсизлиги бўлимидан жами 150 нафардан ортиқ ўт ўчирувчи Жиззах ва Сирдарё вилоятларига ётоғи билан олиб кетилади, деб айтилди. Пахта тугагунча ўша ерда бўламиз экан”.\nФавқулодда вазиятлар вазирлиги Бухоро вилояти бошқармасининг ўзини таништирмаган мулозими пахта теримига сафарбарлик эълон қилинганини инкор қилмади ва саволларга фақат ёзма шаклда жавоб беришини айтди.\nЎзбекистон ҳукумати бу йил пахта теримида мажбурий меҳнат бўлмаслигини айтган, жумладан бир қанча вазирликлар мажбурий меҳнатга қарши ўз позицияларини эълон қилган эди.\nЖумладан, Касаба уюшмалари Федерацияси 25 сентябрдан 31 октябрга қадар мамлакат пахта далаларида мониторинг ўтказишини билдирди.\nБу мониторингдан мақсад¸ айтилишича¸ “18 ёшга тўлмаган шахсларнинг, ўқувчи ва талабаларнинг, бюджет ташкилотлари ходимларининг мажбурий меҳнатидан фойдаланишга йўл қўйилмаслиги юзасидан жамоатчилик назоратини амалга ошириш”дир.\nАммо, Озодликка келаётган хабарларга кўра, жойларда корхона ва ташкилотлар ишчиларининг пахта теримига мажбуран жалб қилиниш ҳолатлари кузатилмоқда.\nЖумладан, 15 сентябрдан бошлаб тумандаги барча шаҳарча ва қишлоқлар аҳолиси ҳамда корхоналарнинг барча ишчи-хизматчилари Боғот тумани ҳокими буйруғи билан пахта теримига сафарбар қилингани ҳақида 20 сентябрь куни Озодлик ëзгани ортидан ҳоким ва яна икки мулозим жаримага тортилди.\nТОШКЕНТ – “Cувоқова” ДУК ишчиларига 500 минг сўмдан “пахта солиғи” солинди”\nТОШКЕНТ – “Маҳалла раиси ва котиблари уйма-уй юриб, теримга ҳашарчи қидирмоқда”\n“Курсантларнинг пахта териши президентнинг гапини бажармасаям бўлаверади деганими?”\nХОРАЗМ – “Янги челленж! Ота-оналардан фарзандларини пахта теримига жалб этмаслик ҳақида кафолат хати олинмоқда”


Қорачиқ > Туркистон хабарлари > Kaspi.kz Қозоғистон тарихида энг бой компания\nKaspi.kz Лондон биржасида интиқиб кутилган дастлабки оммавий таклиф (IPO) ни ўтказиб, инвесторлардан 1 миллиард доллар маблағ олди. Аввалроқ таҳлилчилар битим 742-879 миллион доллар атрофида бўлишини айтишганди.\nШу тариқа Kaspi.kz 6,5 миллиард доллар сармояси билан Қозоғистон тарихидаги энг бой компанияга айланди.\nКомпания акционерлари сотувчи томон сифатида чиқишди. KASE маълумотларига кўра, 2020 йил 1 июль ҳолатига кўра Kaspi.kz акционерлари Вячеслав Ким (36,69% акция), “Baring Vostok” фонди (27,72% акция), Михаил Ломтадзе (24,98% акция), “Goldman Sachs” (3,85% акция) ҳисобланади.\n2020 йил июль ойи бошида муомалада Kaspi.kz нинг 191 миллион 805 минг акция бор эди.\nKaspi bank Қозоғистонда активлари бўйича 2,6 триллион тенге билан учинчи ўринда туради.\nОзарбайжондан француз актёрларига жавоб


Ўзбекистонда ноёб радиотелескоп қурилиши қайта бошланди\nФеруза Маълумотларга кўра, Ўзбекистоннинг Жиззах вилоятида қурилиши бундан 20 йил аввал бошланиб тўхтаб қолган, дунёвий аҳамиятга эга бўлган улкан радиотелескопни қуриш ишлари қайта бошланган.\nРадиотелескоп вилоятнинг Зомин ва Бахмал тоғлари оралиғидаги Сўфа қишлоғида жойлашган бўлиб, уни қуриш молиявий сабабларга кўра тўхтаб қолган эди. Аммо бугунги кунга келиб бу қурилишни давом эттириш имконияти пайдо бўлди.\nЎзбекистон Фанлар академияси Фазовий тадқиқотлар маркази директори Камол Мўминовнинг сўзларига қараганда, бу радиотелескоп коинотни ўрганишда катта аҳамиятга эга бўлади. Диаметри 70 метр бўлган мазкур қурилма бутун дунёда ўта ноёб ҳисобланади. Радиотелескоп фазодан келадиган радионурланишни қабул қилади ва ундаги маълумотларни ўрганиш орқали коинотда кўп минг йиллар муқаддам юз берган ўзгаришларни билиш имкониятни беради. Бу объект ишга тушгач қарийб 1000 киши иш билан таъминланади.\nК.Мўминовнинг таъкидлашича, қурилма аҳоли соломатлигига таъсир кўрсатмайди. У фақат радионурланишни қабул қилади, ўзидан эса хавфли нурланиш тарқатмайди.\nФазовий тадқиқотлар марказининг радиотелескоп бўйича мутахассиси Геннадий Шаниннинг билдиришича, радиотелескоп радиотўлқинлар ва мобиль алоқасига мутлақо халақит бермайди. Чунки у бутунлай бошқа диапазондаги частоталарда ишлайди.\nГ.Шаннинг айтишича, радиотелескопни қуриш Ўзбекистон ва Россия ҳамкорлигида амалга оширилмоқда. Агар моддий қийинчиликлар юзага келмаса, объект 3-4 йилда қуриб битказилади.


....Қадим замонда Абдусалом деган бир ҳалол инсон ўтган экан. Унинг яккаю-ягона фарзанди бўлиб, у боласини жуда яхши кўрар, еру-кўкка ишонмас экан. Кунлар, йиллар ўтиб бола катта пахлавон йигит бўлибди. Бир куни у отасига маслаҳат солибди:\n~ Эй, ота! Энди нима касб қилай?\n~ Эй, ўғлим. "бўйнидан боғланган ит овга ярамас", деган гап бор. Энди сен бир ҳунар ёки касбни ўзинг танла ва шунга меҳр қўй”.\n~ Энг яхши касб ~ ўғрилик бўлса керак, ~ дебди.\nОтаси шунда дебди:\n~ Майли ўғлим, ўғрилик бўлса ўғрилик-да. Қўшнимизнинг қўйини ўғирлаб кўрчи. Ўғли қўшни хонадондаги битта катта қўчқорни ўғирлаб олиб келибди. Отаси хурсанд бўлибди ва:\n~ Ўғлим, зўр иш қилдинг. Энди иккимиз ўзимизни тежаймиз ва бир ҳафта уйдан чиқмай, шу қўйни мазза қилиб еймиз, дебди. Хуллас, астойдил бир ҳафта мазза қилиб маишат қилишибди. Қўйни еб бўлгач, ўзларини тортишибди. Ўғил бир ҳафтада уч килога озибди. Ота эса тўрт кило кўпайибди. Ўғил ҳайрон бўлиб отасига боқибди. Ота кулиб дебди:\n~ Эй, нодон ўғил! Билиб қўй, сен ўғирлаган қўйнинг пулини мен бир кун олдин қўшнига бериб қўйганман. Шунинг учун мен хотиржам семирдим. Кўрдингми, сен ўзингга ҳалол касб танла. У дунёинг ҳам, бу дунёинг ҳам обод бўлур. Ҳалоллик ~ жаннат меваси, ҳаромлик эса дўзах кулфатидир !!


Қўшработда илк марта ҳарбий техникалар, қурол-аслаҳалар кўргазмаси бўлиб ўтди - zarnews.uz\nҚўшработда илк марта ҳарбий техникалар, қурол-аслаҳалар кўргазмаси бўлиб ўтди\nБугун эрта тонгдан Қўшработ тумани ҳокимлиги ёнидаги майдонга ҳарбий техникалар кириб келди. Орадан кўп ўтмай, ҳудудга аҳоли, хусусан, минглаб ёшлар йиғилди. Чунки улар учун туманда илк бор ташкил этилган ҳарбий техникалар ва қурол-яроғлар кўргазмаси янгилик эди.\nКўргазма Заркент шаҳарчасида жойлашган ҳарбий қисм ва “Ватанпарвар” ташкилоти туман кенгаши ташаббуси билан Ўзбекистон Республикаси Қуролли Кучлари ташкил этилганининг 28 йиллиги ҳамда Ватан ҳимоячилари куни муносабати билан “Ватанпарварлик - миллий юксалиш кафолати!” шиори остида намойиш этилди.\nТадбирда қўшработлик ёшлар қурол-аслаҳалар, ҳарбий техникаларни, ҳарбий хизматчиларнинг жанговар чиқишларини томоша қилишди.\nТеглар: Ватан ҳимоячилари ҳарбий техникалар Ватанпарварлик ойлиги\nҲарбий-маъмурий секторда аҳвол қандай?\nВатанпарварлик ойлиги: “Ким Ватанга содиқ бўлса, мендирман ўша”\nУмумжаҳон Армия ўйинлари совриндорлари СамВМИ талабалари билан учрашди\nНуробод ҳокими ҳарбий қисм аскарлари ва зобитлар билан учрашди\nЖомбойда ҳарбий намойиш ўтказилди


Анчелотти «Реал»нинг биринчи ўйинидан қониқди / CHAMPIONAT.asia\nАнчелотти «Реал»нинг биринчи ўйинидан қониқди\n22 июл 2013 11:06\nМадриднинг «Реал» клуби бош мураббийи Карло Анчелотти «Борнмут»га қарши кечган ўртоқлик учрашувидан сўнг ўз фикрларини билдирди.\n- Бу эндигина биринчи ўйин, аммо у яхши савияда ўтди. Бизнинг бош мақсадимиз сифатли ўйин намойиш этиш, бугун йигитлар ўзларининг кучли томонларини кўрсата олишди, — дейди Анчелотти клуб расмий сайтига.\n- Бир нечта яхши вазиятлар бўлди, ёмон ҳолатлар ҳам кузатилди, аммо бир ҳафталик машғулотлардан кейинги ўйин учун нормал ҳолат. Асосий ва ёшлар таркибидаги футболчилар биргаликда яхши ўйин намойиш этишди.


Райҳон Уласенова: “Ўғлимнинг рашки кучли, ‘Сарсон’даги образимни ёқтирмайди”\nТеглар: Иш, Шоу-бизнес, Аёл, Актриса, Оила, Она ва бола\nДобавлено: 26.09.2016, 15:25\n2016 йил — Соғлом она ва бола йили учун махсус тайёрланадиган “Она ва бола” лойиҳамизни яна эътиборингизга ҳавола этмоқдамиз. Бугунги меҳмонимиз эса Уласеновлар оиласи. Оилада ўз тарбия усулига эга, бир ўғил ва икки қизнинг меҳрибон онаси, халқимизнинг севимли актрисаси ва бошловчиси Райҳон Уласенованинг энг сара фикрларини сизлар билан ўртоқлашишга қарор қилдик.\n“Оиламизнинг янги меҳмони”\n— Кичкинтойимизни болаларим жуда интизорлик билан кутишганди. Айниқса, қизим ҳар сафар ёнимга келиб, туғилажак қизим билан гаплашиб турарди. Лекин Марямхон туғилгандан кейин катта қизим Моҳинур ўзгариб қолди. Чунки оилада энг кичкинаси эди-да. Марямхондан сўнг бу “ўринни” унга топширишга мажбур бўлди. Бундай пайтларда унинг кўнглига қарашга, унга ҳам эътиборни камайтирмасликка ҳаракат қилдим. Ҳозир эса Моҳинур оиладаги муҳитга анча кўникиб қолди.\nТарбиянинг муҳим жиҳати\n— Фарзандимизнинг келажакда қандай инсон бўлиб вояга етишида биз ота-оналарнинг ўрни жуда катта. Болага шахс сифатида қарашни ўрганиш керак. Бола-ку, деб фақат эркалатиш билан чегараланишнинг ўзи бола тарбиясида йўл қўйилган хатоликлардан бири, деб ҳисоблайман. Шунинг учун ҳам ҳар бир бола билан катта одамлардек муносабатда бўлиш, керакли оилавий масалаларда унинг фикри билан ҳам қизиқиб туриш керак. Биласизми, кўпчилик ёш ота-оналарда тарбияни неча ёшдан бошлаш керак, деган савол уйғонади. Бунга ҳам ўз қарашларимни айтиб ўтсам, дегандим. Аслида тарбияни бола қоринда энди ривожланаётганданоқ бошлаш керак. Ҳомила билан гаплашиб, уйда, оилада, атроф-муҳитда соғлом атмосферани юзага келтириш унга ижобий таъсир ўтказади. Ҳали туғилмаган бола ҳам меҳмон бўладиган оилага она қорниданоқ ўргана бошлайди. Шунинг учун чақалоқлар ҳали ҳеч нарсани тушунмайди, деган ўйлардан йироқ бўлиб у билан кўпроқ гаплашишга ҳаракат қилиш керак. Мана шу менинг тарбия усулларимдан бири ва ҳар бир оилада ҳам муҳим жиҳатларни шулар ташкил қилади, деб ўйлайман.\n“Болани алдайман, аммо бу...”\n— Алдамайман, десам сизларни алдаётган бўламан (кулади). Биласизми, менимча, ҳеч қайси ота-она боласини эрмак учун алдамайди. Шахсан бизнинг оилада ҳам алдовни — бажарилмаган ваъда, деб биламан. Баъзида болага бирор нарса олиб бераман ёки қаергадир борамиз, деб иш тартибимиз туфайли айтганимизни бажаролмаймиз. Бу эса қайсидир маънода алдовнинг бир турига айланиб қолиши мумкин. Аммо бундай пайтлардан ҳам тарбияни ёдимдан чиқармайман. Масалан, болаларимга “Берилган ваъдани вазият туфайли бажаролмадик. Аммо албатта бажарилади” деб тушунтириш ишлари олиб борилади. Улар анча улғайиб қолишган. Ота-онасининг соҳасини, иш тартибини тушунишади.\n“Онамнинг тарбия усули”\n— Ота-онамнинг биз фарзандларига берган тарбия усулларини мен ҳаётимда қўллаб келяпман. Айниқса отам доим биз билан дўсти, ҳамкасбидек гаплашардилар. Бироз юмшоқликни, кечириб юборишни онамдан ўрганганман. Аммо тўлиқлигича эмас. Чунки онам баъзида ҳаддан ташқари кечирувчан, кўникувчи ва баъзида қийин вазиятларда ҳам “Ҳа, майли” дейдиган аёллардан.\nЎғил ва қиз фарзанд тарбиясидаги фарқ...\n— Ўғил ва қиз — булар икки хил феъл-атворга, дунёқараш, ички кечинмаларга эга алоҳида-алоҳида шахслар. Тарбияда бунинг аҳамияти катта. Меҳр, парваришни онадан олган ҳар бир ўғил фарзанд барибир отасининг юриш-туриши, гап-сўзи, тарбияси, ўзини тутишидан ўзига андоза олади. Шунинг учун ҳам ўғлимни кўпинча отаси билан бирга тадбирларга, йиғинларга қўшиб юбораман. Қизлар эса табиийки онаси билан уй ишларида фаол бўлиши, уй тутиш, рўзғор ишларини болалигидан ўрганиб бориши керак. Қизим Моҳинур ҳозир кичкина бўлишидан қатъи назар, уйдаги аксарият юмушларни ўзи қилади. Ваҳоланки, у икки соатда эплаётган ишларни ўзим тезда қилиб қўйишим мумкин. Бироқ мен унинг ўзи шу ишларни ўрганиб катта бўлишига имкон беряпман. Менимча, ҳар бир оилада ўғил ва қизлар ана шундай тарзда шаклланиб, улғайишса керак.\n— Ўғлим фильмларимни, клиплардаги ролларимни синчковлик билан кузатиб туради. Унинг энг ёмон кўрган роли — Ўзбекистон халқ артисти Озодбек Назарбековнинг “Сарсон” клипидаги образим. Айниқса, клипнинг охирини ёқтирмайди. Ҳатто бу клип эфирга узатиладиган бўлса, телевизорни ўчириб қўяди. Шу даражада рашки кучли (кулади). Қизим эса унинг акси. Ҳар бир ролларимни синчковлик билан кузатиб, доим ижобий баҳолаб келган.\n— Менимча, аёлларнинг кучи унинг кучли, ақлли, тафаккури кенг инсонларни дунёга келтиришида, деб биламан. Шунинг учун мен фарзандларимни қанотларим дейман. Олдин улар кичкина эди. Бугун эса бемалол ўсиб улғаяётган қанотларим билан баланд-баландларга парвоз этишим мумкин. Менимча, ҳар бир она фарзандига тегишли бўлган масалаларда тоғни талқон қилиб юбориши мумкин. Ҳатто бундан пайтларда оналар эркаклардан ҳам кучли бўлиши аниқ.\n— Болаларни жазолаш керак, бироқ сабабини албатта тушунтиришимиз шарт. Чунки агар бола жазоланаверса ва нега бундай бўлаётганини тушунмаса, унда кўникма ҳосил бўлади. Доимий ҳолатку бу, деб қараши эса жуда ёмон. Мисол учун, ўтган йили ўғлим мактабда барча фанларни 5 баҳога якунлади-да, бир дона 3 бўлиб қолди. Сабабини эса у “Ўқитувчи билан келишолмадик. Характеримиз тўғри келмади” дея тушунтирди (кулади). Бу 12 ёш боланинг айтаётган гапи. Биз эса унинг бу хато ишини ёзги лагерга юбормасдан жазоладик. Синглиси дам олганда у дадасининг дўсти билан дўконда ишлади. Гўёки, катта ҳаётга қадам қўйиб пул топди. Бу йил эса иккисига ҳам “Ўқитувчи доим ҳақ! У сенларни ўқитяпти, таълим беряпти, улар билан ўчакишиш тўғри эмас” деб янги ўқув йилини бошлаб олдик. Агар ўқув йилининг якунида, кимдир 3-4 баҳо оладиган бўлса, яна шу тарзда жазо қўллашимизни алоҳида таъкидлаб ўтдик.\n— Энагаларнинг энг зўри бу — БУВИЖОНЛАР! Энг яхши энага, энг яхши боқувчи ва энг яхши тарбия берадиганлар ҳам айнан улар. Тўғри, баъзида ҳаддан ташқари эркалатиб юборишлари ҳам мумкин. Ахир “Данагидан мағзи ширин” дейишади-ку. Лекин шундай бўлишига қарамасдан улар доим оқилона фикр юритишади. Уларнинг бола тарбиясида биздан кўра тажрибаси анча катта. Жумладаган, менинг онажонларим ҳам. Улар билан бир нарсани келишиб олганмиз: бола нотўғри иш қилса ва уларга катталардан кимдир танбеҳ берса, ҳеч ким аралашмайди. Чунки бола кимнингдир қўллаб-қувватлашини билса, танбеҳларни қулоғига олмайди. Шунинг учун ҳам биз катталар бола билан бўладиган муносабатларда ана шундай ёзилмаган қоидаларга амал қиламиз.\n— Санъат соҳасини эгаллашса, ҳеч ким бунга қаршилик қилмайди. Чунки ҳар бир инсон ўзи яхши кўриб ишлайдиган соҳани танлаши керак. Ишга мажбурлигидан эмас, балки ўзи истаб бориб-келишдек роҳатни ҳеч нарсага тенглаштириб бўлмайди. Агар улар санъатни эгаллаб касбимнинг давомчиси бўлишса, ягона маслаҳатим ҳалолликни унутмаслик керак. Нафақат бизнинг соҳада, балки ҳамма йўналишда ҳам инсон тоза қалб ва соф виждон билан ишлаши шарт!\nБолалар уришиб қолишса...\n— Болалар гап талашиб, бироз аразлашиб қолишса, уларда ўзаро ҳурмат ва бирдамлик йўқолмаслигига ота-она масъул. Бундан пайтларда мен ўзимни мисол келтириб иш кўраман. “Мен тоға, холаларинг билан уришмаганман-ку. Ака-сингиллар бир-бирига меҳрибон бўлишлари керак” деб ҳаётий воқеалар билан тушунтиравераман. Қайта айтилаверган гап эса боланинг ёдида сақланиб қолади.\nАлия Сулаймонова тайёрлади\nТУРМУШ ЎРТОҒИНГИЗ «ИШЛАМАЙСАН!» ДЕСА...\nЭРИНГИЗ «СОЧИНГНИ КЕСМАЙСАН!» ДЕСА...\n«РАФИҚАМ КЕЛИНОЙИМ БИЛАН ЖАНЖАЛЛАШАДИ»\n«ЭРИМ ҚЎЛ ТЕЛЕФОНИ ТУТМАЙСАН ДЕЙДИ»\n«ХОТИНИМНИНГ ХУРМАЧА ҚИЛИҚЛАРИДАН ТЎЙИБ КЕТДИМ»


Ўзбекистонда иккинчи ва ундан кейинги таълимни олиш тартиби қандай - 28.09.2021, Sputnik Ўзбекистон\nИккинчи ва ундан кейинги олий таълим бўйича қабул параметрлари ОТМ кенгаши томонидан белгиланади. 28.09.2021, Sputnik Ўзбекистон\nТОШКЕНТ, 28 сен – Sputnik. Ҳукуматнинг 2021 йил 24 сентябрдаги 606-сонли қарори билан Олий таълим муассасаларида иккинчи ва ундан кейинги таълимни олиш тартиби тўғрисидаги низом тасдиқланди.Унга кўра, олий маълумотга эга бўлган бакалавр (дипломли мутахассис) даражасига эга шахслар бакалавриат таълим йўналишлари бўйича иккинчи ва ундан кейинги олий таълимни олишлари мумкин.Иккинчи ва ундан кейинги олий таълим бўйича қабул параметрлари ОТМ кенгаши томонидан белгиланади.Ўқишга кириш учун абитуриентлар ҳар йили 10 июлдан 10 августгача (шу куни ҳам) Олий ва ўрта махсус таълим вазирлиги томонидан ишлаб чиқилган махсус электрон тизим орқали рўйхатдан ўтади.Қабул тартиби (кириш имтиҳони шакли, баҳолаш мезонлари, имтиҳон ўтказиш муддатлари) ҳар йили 1 июлгача ОТМ расмий веб-сайтида эълон қилинади.Низом олий ҳарбий таълим муассасаларига нисбатан татбиқ этилмайди. Мазкур тартиб 2022 йил 1 майдан кучга киради.\nталабалар, олий таълим муассасалари, таълим\nИккинчи ва ундан кейинги олий таълим бўйича қабул параметрлари ОТМ кенгаши томонидан белгиланади.\nТОШКЕНТ, 28 сен – Sputnik. Ҳукуматнинг 2021 йил 24 сентябрдаги 606-сонли қарори билан Олий таълим муассасаларида иккинчи ва ундан кейинги таълимни олиш тартиби тўғрисидаги низом тасдиқланди.\nУнга кўра, олий маълумотга эга бўлган бакалавр (дипломли мутахассис) даражасига эга шахслар бакалавриат таълим йўналишлари бўйича иккинчи ва ундан кейинги олий таълимни олишлари мумкин.\nЎқишга кириш учун абитуриентлар ҳар йили 10 июлдан 10 августгача (шу куни ҳам) Олий ва ўрта махсус таълим вазирлиги томонидан ишлаб чиқилган махсус электрон тизим орқали рўйхатдан ўтади.\nҚабул тартиби (кириш имтиҳони шакли, баҳолаш мезонлари, имтиҳон ўтказиш муддатлари) ҳар йили 1 июлгача ОТМ расмий веб-сайтида эълон қилинади.\nҚабул натижалари ҳар йили 30 августгача ОТМ томонидан эълон қилинади. Иккинчи ва ундан кейинги олий таълимда ўқиш 2-курсдан бошланади. Бунда ўқиш давомийлиги тегишли бакалавриат таълим йўналишлари учун белгиланган муддатдан бир йилга кам этиб белгиланади.\nНизом олий ҳарбий таълим муассасаларига нисбатан татбиқ этилмайди. Мазкур тартиб 2022 йил 1 майдан кучга киради.


Картошка етиштириш учун имконият – Сурхон тонги\nБош саҳифа / Жамият / Картошка етиштириш учун имконият\nНоябр 14, 2017\tЖамият Изоҳ қолдириш 994 Кўрилди\nАёнки, замини олтинга тенг, иқлими мўътадил Сурхон воҳаси бозорларида бу йил аҳолининг асосий озиқ-овқат маҳсулотларидан бири ҳисобланган картошканинг нархи пасаймаяпти. Сабаби бу экин асосан томорқа хўжаликларида етиштирилмоқда. Боз устига ўтган йили уруғлик нархи ошиб кетгани туфайли қишлоқ аҳли ҳам томорқаларига кам картошка экишди. Далиллар шуни кўрсатмоқдаки, фақат шахсий сектор ҳисобига аҳолини бу маҳсулотга бўлган талабини тўлиқ қондириш ва картошканинг бир қисмини марказий шаҳарлар аҳолисига етказиб бериш қийин. Шунинг учун иккинчи нонимиз ҳисобланган картошка кенг майдонларда экилсагина, вилоят ва Тошкент, Самарқанд сингари йирик шаҳарлар аҳолисини эртачи ва сифатли картошка билан таъминлаш мумкин.\nМаълумки, Сурхондарёда картошкани плёнка остида ўстириб, март ойи- да эл дастурхонига тортиқ этаётган ҳамда бозорларга чиқараётган миришкор деҳқонлар жуда кўп. Улар ҳар йили шу тажрибани қўллаб, эртачи картошкадан миллион-миллион сўм даромад қилишаяпти ва энг муҳими, элнинг бу маҳсулотга бўлган талабини қондиришга ҳисса қўшмоқдалар.\nШундай тадбиркор деҳқонларга шароит яратиш ҳамда келгуси йил халқимизни ушбу полиз маҳсулотига бўлган эҳтиёжини тўлиқ қондириш, арзонлаштириш ниятида картошка экишга талабгорларга фермер хўжаликларининг далаларидан ер ажратилади. Бунинг учун талабгор фермер хўжалиги билан шартнома тузади ва ердан фойдаланганлик учун даромаднинг бир қисмини хўжаликка беради.\nФермер хўжаликлари далаларида картошка экишга талабгорлар уруғликни ўзи топиб, то апрель ойининг биринчи декадасига қадар ерни бўшатиб бериши шарт. Шу шарт бўйича картошка етиштиришни хоҳловчилар туман ҳокимликларига мурожаат қилиб, фермер хўжаликларидан ер олиб, картошка етиштиришлари мумкин.